[bookmark: _Hlk97901256]Līgums Nr. 68/2024/2-14
[bookmark: _Hlk166677001]par Cēsu klīnikas ārstniecības korpusa Bērnu slimību nodaļas ar dienas stacionāru būvdarbiem


Dokumenta datums ir tā  
elektroniskās parakstīšanas datums  
Cēsu novadā, Cēsīs
Sabiedrība ar ierobežotu atbildību “CĒSU KLĪNIKA”, reģistrācijas numurs 44103057729, juridiskā adrese: Slimnīcas iela 9, Cēsis, Cēsu novads, LV – 4101, tās valdes priekšsēdētājas Ingūnas Liepas personā, kura rīkojas, pamatojoties uz statūtiem un valdes pilnvarojumu, turpmāk līguma tekstā saukts-   Pasūtītājs, no vienas  puses, un
Sabiedrība ar ierobežotu atbildību “WOLTEC, reģistrācijas numurs 44103097350,  juridiskā adrese: Ausekļa iela 31,Valmiera, Valmieras novads,  LV-4201, tās valdes priekšsēdētāja   Aleksandra Bimbiruļa  un valdes locekles  Līgas Bikiņas personā, kuri rīkojas  pamatojoties uz statūtiem, turpmāk līguma tekstā saukts - Izpildītājs, no otras puses, visi kopā un katrs atsevišķi saukti Puses vai Puse,
[bookmark: _Hlk166676001][bookmark: _Hlk51329425][bookmark: _Hlk166675948] pamatojoties uz atklāta konkursa “Cēsu klīnikas ārstniecības korpusa Bērnu slimību nodaļas ar dienas stacionāru būvdarbi”,  iepirkuma identifikācijas Nr.CK2024/5/AK2024, (turpmāk – Iepirkums)   rezultātiem, kas tika rīkots  pamatojoties uz 2024. gada 01. martā noslēgto līgumu ar  Centrālā finanšu un līgumu aģentūru  par Eiropas Savienības Atveseļošanas fonda projekta ieviešanu,  projekta Nr. 4.1.1.3.i.0/1/23/I/CFLA/030 un tiek realizēts par Eiropas Savienības Atveseļošanas un noturības mehānisma plāna 4.1.1.3.i. investīcijām “Atbalsts sekundāro ambulatoro pakalpojumu sniedzēju veselības aprūpes infrastruktūras stiprināšanai, lai nodrošinātu visaptverošu ilgtspējīgu integrētu veselības pakalpojumu, mazinātu infekciju slimību izplatību, epidemioloģisko prasību nodrošināšanā” projektā Nr. 4.1.1.3.i.0/1/23/I/CFLA/030  “Cēsu klīnikas Bērnu veselības centra dienas stacionāra un rehabilitācijas pakalpojuma pilnveidošana un infrastruktūras atjaunošana”, 
 izsakot savu gribu, brīvi – bez maldības, viltus vai spaidiem, noslēdz šādu  līgumu par Cēsu klīnikas ārstniecības korpusa Bērnu slimību nodaļas ar dienas stacionāru būvdarbiem, turpmāk tekstā – Līgums:

1. Līgumā lietotie termini
1.1. Izpildītājs – būvuzņēmējs,  ar kuru Pasūtītājs noslēdzis līgumu pamatojoties uz Iepirkuma rezultātiem par būvdarbu  veikšanu. 
1.2. Pasūtītājs -  Eiropas Savienības Atveseļošanas fonda projekta  Nr. 4.1.1.3.i.0/1/23/I/CFLA/030  īstenotājs, kurš noslēdzis līgumu ar Izpildītāju pamatojoties uz Iepirkuma rezultātiem.
1.3. Būvprojekts- SIA ,,NAMS’’(vienotais reģistrācijas. nr. 40103036167) izstrādāts projekts būvobjektam Cēsu klīnikas ārstniecības korpusa bērnu slimību nodaļas ar dienas stacionāru vienkāršota atjaunošana asīs B-D/1-5. 
1.4. Līgumcena – atbilstoši Izpildītāja iesniegtajam Finanšu piedāvājumam Līgumā norādītā kopējā summa (bez PVN), kuru Pasūtītājs  maksā Izpildītājam par pilnā apjomā un Līgumā noteiktajos termiņos atbilstoši Līgumam faktiski veiktajiem un Pasūtītāja pieņemtajiem būvdarbiem, tajā skaitā ir ietverta atlīdzība par visu nepieciešamo dokumentu pasūtīšanu un saņemšanu Objekta pieņemšanai ekspluatācijā. Ja Būvdarbu izpildes laikā Izpildītājs ar Pasūtītāju rakstveidā vienojas par nepieciešamību veikt papildu vai neparedzētus būvdarbus, par Līgumcenu tiks uzskatīta finanšu piedāvājuma un papildu vai neparedzēto būvdarbu kopējā summa.
1.5. Nolikums – Iepirkuma nolikums ar visiem tā pielikumiem, papildinājumiem un grozījumiem.
1.6. Nomaiņas akts - akts, kas apliecina Būvprojektā paredzēto būvizstrādājumu aizstāšanu ar citu būvizstrādājumu un tam ir objektīvi pamatots iemesls. Šādu aktu  paraksta Izpildītāja atbildīgais būvdarbu vadītājs, Izpildītāja  divi valdes locekļi,  būvuzraugs un autoruzraugs (ja ir) un Pasūtītājs.
1.7. Objekts – darba izpildes vieta SIA “CĒSU KLĪNIKA” Bērnu slimību nodaļas ar dienas stacionāru pirmais stāvs, kas atrodas   nekustamajā  īpašumā  Slimnīcas ielā 9, Cēsis, Cēsu novads. 
1.8. PVN – pievienotās vērtības nodoklis.
1.9. Būvdarbu dokumentācija – jebkurš šajā Līgumā minēts un ar tā izpildi saistīts dokuments.
1.10. Objekta pieņemšanas un nodošanas akts – akts, kas apliecina Objekta nodošanu Izpildītājam  Līgumā paredzēto būvdarbu izpildei. 
1.11. Būvdarbu izpildes akts – akts par izpildītajiem būvdarbiem, kurā pa posmiem tiek dokumentēti veiktie būvdarbi un fiksēta to nodošana un pieņemšana. Šādu aktu  paraksta Izpildītāja atbildīgais būvdarbu vadītājs, Izpildītāja  divi valdes locekļi, būvuzraugs un autoruzraugs (ja ir) un Pasūtītājs.
1.12. Būvdarbu nodošanas un pieņemšanas  akts – būvobjekta akts, kas apliecina visu Būvdarbu izpildi un pēc tā abpusējās parakstīšanas apliecina Būvdarbu un Objekta pieņemšanu no Pasūtītāja puses. 
1.13. Būvdarbu izmaiņu akts – akts, kuru Puses sagatavo un paraksta, konstatējot nepieciešamību Līguma izpildē veikto būvdarbu apjoma izmaiņas, papildu un  neparedzētos būvdarbus. Šādu aktu  paraksta Izpildītāja atbildīgais būvdarbu vadītājs, Izpildītāja  divi valdes locekļi,  būvuzraugs un autoruzraugs (ja ir) un Pasūtītājs.
1.14. Būvdarbu defekts – Būvdarbu trūkums, bojājums un citas nepilnības būvdarbos, t.sk. būvizstrādājumos, materiālos, iekārtās vai izpilddokumentācijā, kas konstatētas pirms vai pēc attiecīgo būvdarbu vai jebkuras to daļas pieņemšanas un apmaksas, vai garantijas laikā.
1.15. Defektu akts – akts par būvdarbu defektiem. Šādu aktu  paraksta Izpildītāja atbildīgais būvdarbu vadītājs, Izpildītāja  divi valdes locekļi,  būvuzraugs un autoruzraugs (ja ir) un Pasūtītājs.
1.16. Garantijas termiņš – laika posms, kas sākas no būvdarbu pabeigšanas un Objekta pieņemšanas ekspluatācijā ar atzīmi Būvniecības informācijas sistēmā, un kurā Izpildītājam  ir pienākums par saviem līdzekļiem un ar saviem materiāliem novērst konstatētos Defektus Pasūtītāja noteiktajā termiņā.
1.17. Garantijas darbi – konstatēto būvdarbu, būvizstrādājumu, materiālu, iekārtu defektu novēšanas darbi garantijas laikā.
1.18. Būvuzraugs - speciālists, kurš veic būvdarbu veikšanas procesa uzraudzību, lai pārliecinātos par kvalitatīvu un drošu būves būvniecību.
1.19. Autoruzraugs- būvprojekta izstrādātājs, kurš veic kontroli pēc projektēšanas darbu pabeigšanas līdz būves nodošanai ekspluatācijā, lai nodrošinātu būves realizāciju atbilstoši būvprojektam.

2. Līguma priekšmets
2.1. Pasūtītājs uzdod, un Izpildītājs  apņemas veikt Cēsu klīnikas ārstniecības korpusa Bērnu slimību nodaļas ar dienas stacionāru būvdarbus (turpmāk tekstā - būvdarbi/Darbi) Līguma noteiktajā laikā un saskaņā ar Iepirkuma dokumentāciju, Līguma noteikumiem, tehnisko uzdevumu (Līguma pielikums Nr.1), SIA ,,NAMS” (vienotais reģistrācijas. nr. 40103036167) izstrādātu būvprojektu, Izpildītāja iesniegtajiem piedāvājuma dokumentiem, t.sk. Darbu izpildes laika grafiku (Līguma pielikums Nr.2), Finanšu piedāvājumu ar pielikumiem (Līguma pielikums Nr.3), un normatīvo aktu prasībām.
2.2. Būvdarbu izpildes termiņš ar   nodošanu ekspluatācijā jāveic 110 dienu laikā no līguma noslēgšanas brīža.
2.3. Parakstot Līgumu, Izpildītājs apliecina, ka ir rūpīgi iepazinies  ar Būvprojektu, tas ir skaidri saprotams un tam nav pretenziju vai iebildumu pret Būvprojektu, tajā ietvertajiem risinājumiem un apjomu, un pielietojamajiem būvizstrādājumiem un tehnoloģiskajiem /tehnoloģijām, lai pēc tā varētu tikt izpildīti būvdarbi atbilstoši Līgumā noteiktajam. Izpildītājs apliecina, ka ir rūpīgi iepazinies ar Objektu, jau laicīgi izvērtējot visus iespējamos riskus un apstākļus, kas var radīt ietekmi uz būvdarbu kvalitatīvu un pienācīgu izpildi atbilstoši Līgumā noteiktajiem būvdarbu izpildes termiņiem.

3. [bookmark: _Hlk162449055]Norēķinu kārtība
3.1. Atbilstoši Izpildītāja finanšu piedāvājumam Līgumcena par kvalitatīvu un pilnā apjomā veiktu būvdarbu izpildi ir  222209.66 EUR (divi simti divdesmit divi tūkstoši divi simti deviņi eiro un 66 centi) bez PVN.
3.2. Izpildītājam nav paredzēta iespēja saņemt avansu. 
3.3. Līgumcenas samaksa Izpildītājam par Līgumā paredzēto Darbu izpildi tiek ieskaitīta Izpildītāja norādītajā bankas kontā šādā  apmērā un termiņā:
3.3.1. Pasūtītājs vienreiz mēnesī  veic Izpildītājam samaksu  par iepriekšējā mēnesī faktiski izpildītiem un pārbaudītiem   būvdarbiem  10  (desmit) darbdienu laikā pēc tam, kad Puses  abpusēji parakstījušas Būvdarbu izpildes  aktu un Izpildītājs  iesniedzis Pasūtītājam rēķinu  ne vēlāk kā 20 darbdienu laikā no Būvdarbu izpildes akta   abpusējās parakstīšanas dienas.  Pasūtītājs patur tiesības aizkavēt ikmēneša maksājuma apmaksu, ja Izpildītājs neiesniedz Līgumā un attiecīgajos normatīvajos aktos paredzēto dokumentāciju.  
3.3.2.  Ja Izpildītājs  izvēlējies naudas ieturējumu kā garantijas saistību  nodrošināšanas veidu, tad Pasūtītājam ir pienākums   no katrā Būvdarbu izpildes aktā noteiktās summas (bez pievienotās vērtības nodokļa) par faktiski izpildītajiem būvdarbiem pirms tās izmaksas Izpildītājam  ieturēt  būvdarbu garantijas laika ieturējumu  5 % no Līgumcenas, par ko Izpildītājs ir paziņojis Pasūtītājam saskaņā ar šo Līgumu.  
3.3.3. Galīgais norēķins par šajā līgumā paredzēto Darbu izpildi tiek veikts 10 (desmit)  darba  dienu laikā pēc tam, pēc tam, kad Puses abpusēji parakstījušas Būvdarbu nodošanas un pieņemšanas aktu  un Izpildītājs  iesniedzis Pasūtītājam rēķinu  ne vēlāk kā 20 darbdienu laikā no Būvdarbu nodošanas un pieņemšanas akta parakstīšanas dienas.  Pasūtītājs patur tiesības aizkavēt gala maksājuma apmaksu, ja Izpildītājs neiesniedz Līgumā un attiecīgajos normatīvajos aktos paredzēto dokumentāciju - Darbu izpildu dokumentāciju, līgumā  noteikto  garantijas laika saistības nodrošinājumu – kredītiestādes garantiju vai apdrošināšanas sabiedrības galvojumu un rēķinu.
3.4. Puses vienojas, ka Izpildītājs rēķinus sagatavo elektroniskā formā un tie būs derīgi bez pašrocīgi veikta Pušu paraksta un zīmoga. Rēķini tiek nosūtīti saskaņošanai uz Pasūtītāja kontaktpersonas elektronisko e-pasta adresei rekini@cesuklinika.lv. Ja Izpildītājs iesniedz elektronisko rēķinu, tam jāatbilst Ministru kabineta 2019. gada 9. aprīļa noteikumiem Nr. 154 "Piemērojamais elektroniskā rēķina standarts un tā pamatelementu izmantošanas specifikācija un aprites kārtība".
3.5. Ja Līguma izpildes laikā rodas papildu darbi, tad to finansēšana tiek veikta, Pusēm vienojoties, saskaņā ar šī Līguma noteikumiem.
3.6. Ja Izpildītājs nav iesniedzis Pasūtītājam Līgumā noteiktos dokumentus, kas pamato samaksas veikšanu par Darbu izpildi,  Pasūtītājs aiztur maksājumus līdz attiecīgo dokumentu saņemšanas brīdim.
3.7. Gadījumā, ja Darbi (to daļa) attiecīgajā mēnesī netiek veikti, ikmēneša veikto darbu akti, un to pamatojošie dokumenti netiek iesniegti un samaksa netiek veikta. 
3.8. Pasūtītājs  veic ikmēneša maksājumu par Būvdarbiem atbilstoši Izpildītāja izrakstītajam rēķinam, kurā norādīti:
3.8.1. attiecīgajā mēnesī veikto Būvdarbu summa;
3.9.1. atskaitījumi par Garantijas laika garantijas nodrošinājumu;
3.9.2. kopējā summa apmaksai pēc atskaitījumiem un ieturējumiem bez pievienotās vērtības nodokļa.
3.10. [bookmark: _Hlk87602430]Līgumcena nevar tikt palielināta par Darbiem, kas jāveic saskaņā ar Būvprojekta dokumentāciju, kā arī gadījumā, ja Izpildītājs ar nodomu vai aiz neuzmanības ir kļūdījies materiālu daudzuma, to cenu un Darba izmaksu aprēķinos, kas nepieciešami Būvprojekta dokumentācijā paredzēto Darbu veikšanai.
3.11. Izpildītājam  ir pienākums nodrošināt savlaicīgu samaksas veikšanu visiem šā līguma izpildē iesaistītajiem apakšuzņēmējiem par faktiski izpildītajiem un no Pasūtītāja puses apmaksātajiem Darbiem. Ar laicīgu norēķināšanos ir saprotama samaksa 60 dienu laikā pēc veikto Darbu pabeigšanas un apakšuzņēmēja rēķina saņemšanas par attiecīgo Darbu veikšanu.
3.12. Izpildītājam  ir pienākums līgumos ar apakšuzņēmējiem iekļaut noteikumus izpildīto Darbu pieņemšanai, kas atbilst Ministru kabineta 12.07.2022. noteikumu Nr. 419 “Noteikumi par publisko būvdarbu līgumos obligāti ietveramajiem noteikumiem un to saturu” 5., 6., 9., 10. un 14. punktā iekļautajam regulējumam, izņemot prasību veikt būves ekspertīzi. Pasūtītājam nav pienākums kontrolēt ar apakšuzņēmēju noslēgtā būvdarbu līguma atbilstību šā punkta prasībām.
3.13. Ja Līgumā noteikto maksājumu veikšanas brīdī pastāv kāda Izpildītāja parāda saistība pret Pasūtītāju , kas izriet no šī Līguma nosacījumu neizpildes,  Pasūtītājs ir tiesīgs to vienpusēji ieturēt ieskaita kārtībā, veicot norēķinus, kā arī ieturēt to no saistību izpildes nodrošinājuma, par to iepriekš paziņojut Izpildītājam.
3.14. Ja Līguma spēkā esamības laikā Pasūtītājam  ir prasījums pret Izpildītāju par kādas naudas summas samaksu (tai skaitā, bet ne tikai, prasījumi par izdevumu vai zaudējumu atlīdzību, Līgumsodiem, tostarp arī izdevumu, kas saistīti ar trešo personu piesaistīšanu Darbu izpildē un/vai trūkumu novēršanā šajā Līgumā paredzētajos gadījumos u.tml.), Pasūtītājs ir tiesīgs šādas naudas summas vienpusēji ieturēt no Līguma 3.3.1. punktā noteiktajiem norēķiniem, no Līguma 3.3.3.punktā noteiktā gala norēķina un  no Līguma saistību izpildes nodrošinājuma, par to rakstveidā paziņojot Izpildītājam, šādā paziņojumā norādot ieturamās summas apmēru un tiesisko pamatu.

4. Būvdarbu uzsākšanas nosacījumi
4.1. Izpildītājs 5 (piecu) darba dienu laikā, skaitot no Līguma spēkā stāšanās dienas:
4.1.1. Izstrādā Darbu veikšanas projektu, saskaņo plānoto darbu virzību ar Pasūtītāju. Izstrādāto Darbu veikšanas projektu nosūta elektroniski saskaņošanai Būvuzraugam un Autoruzraugam un iesniedz Pasūtītājam. 
4.1.2. Darbu veikšanas projektā iekļauj kārtību un izpildes termiņus visām darbu stadijām, apskašu un pārbaužu veikšanas secības un laikus, paredzēto metožu un dabu izpildes stadiju aprakstus, darbu veikšanas kalendāro un darba spēka plūsmas grafiku, Būvdarbu vadītāja dalīto laika uzskaiti, kā arī iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēt tiesīgo personu, ciktāl minētā informācija ir zināma. Sarakstā norāda arī piegādātāja apakšuzņēmēju apakšuzņēmējus. Izpildītājs paziņo par jebkurām minētās informācijas izmaiņām Līguma izpildes laikā, kā arī papildina sarakstu ar informāciju par apakšuzņēmēju, kas tiek vēlāk iesaistīts būvdarbu veikšanā;
4.1.3. Izpildītājs pirms būvdarbu uzsākšanas, lai precizētu saglabājamās komunikācijas, pieslēgumu vietas u.c. nepieciešamo informāciju, pieaicinot Pasūtītāja pārstāvi, apseko esošās inženierkomunikācijas. 
4.1.4. Iesniedz Pasūtītājam Izpildītāja  civiltiesiskās atbildības polises, visu risku apdrošināšanas polisi, kā arī papildus tām apdrošināšanas līguma un dokumentu, kas apliecina apdrošināšanas prēmijas apmaksu kopijas saskaņā ar Līguma 14. nodaļas un 15. nodaļas  noteikumiem, kā arī  iesniedz Līguma saistību izpildes nodrošināšanai apliecinošus dokumentus atbilstoši Līguma 16.1. punktā minētajiem noteikumiem.
4.2. Izpildītājs apņemas uzsākt Būvdarbus ne vēlāk kā 5 (piecu) darba dienu laikā, skaitot no dienas, kas ir  abpusēji parakstīts Objekta pieņemšanas un nodošanas akts, izpildīti Līguma 4.1.1. punktā, 4.1.2. punktā, 4.1.3. punktā, 4.1.4. punktā, noteiktās prasības.
4.3. Būvdarbi ir jāveic saskaņā ar apstiprināto Būvprojektu, būvnormatīviem, Līguma noteikumiem un Pasūtītāja un Būvuzrauga norādījumiem, ciktāl šādi norādījumi neizmaina Līguma un spēkā esošo normatīvo aktu nosacījumus.
4.4. Būvdarbu sagatavošanas darbus, Būvobjekta un apkārtējās teritorijas aizsardzības pasākumus pilnā apmērā veic Izpildītājs. 
4.5. Uzsākot Līguma izpildi, Izpildītājs tiek norīkots par darba aizsardzības projekta vadītāju  Ministru kabineta 2003. gada 25. februāra noteikumu Nr. 92 “Darba aizsardzības prasības, veicot būvdarbus” izpratnē, un tam ir pienākums nodrošināt normatīvo aktu darba aizsardzības jomā ievērošanu un izpildi, tajā skaitā, bet ne tikai, Izpildītājam ir pienākums  nosūtīt Valsts darba inspekcijai iepriekšēju paziņojumu par Būvdarbu veikšanu, ja ir iestājušies minētajā  likumā noteiktie gadījumi,  un izstrādāt darba aizsardzības plānu, iepriekš to rakstiski saskaņojot ar Pasūtītāju.
4.6. Izpildītājs nozīmē par ugunsdrošību objektā atbildīgo speciālistu un nodrošina ugunsdrošību regulējošo normatīvo aktu prasību ievērošanu un izpildi.

5. Iesaistītā personāla un apakšuzņēmēju nomaiņa un jauna personāla un apakšuzņēmēju piesaiste
5.1. Izpildītājs nav tiesīgs bez saskaņošanas ar Pasūtītāju veikt speciālistu sarakstā vai apakšuzņēmēju sarakstā minēto speciālistu nomaiņu. Izpildītajam ir pienākums saskaņot ar Pasūtītāju papildu personāla iesaistīšanu Līguma  izpildē. Saskaņojošās darbības ir sekojošas:
5.1.1. Ja Izpildītājs vēlas veikt atbildīgā būvdarbu vadītāja aizvietošanu uz laiku vai nomaiņu, tad Izpildītājam  ne vēlāk kā 5 (piecas) dienas pirms plānotās atbildīgā būvdarbu vadītāja aizvietošanas vai nomaiņas jāiesniedz Pasūtītājam rakstveida iesniegums. Iesniegumam jāpievieno piedāvātā atbildīgā būvdarbu vadītāja kvalifikāciju apliecinoša informācija un dokumenti. Pasūtītājs piekrīt atbildīgā būvdarbu vadītāja aizvietošanai uz laiku vai nomaiņai, ja piedāvātā atbildīgā būvdarbu vadītāja kvalifikācija atbilst Iepirkuma nolikumā noteiktajām atbildīgā būvdarbu vadītāja kvalifikācijas prasībām.
5.1.2. Ja Izpildītājs vēlas veikt tāda apakšuzņēmēja nomaiņu, kurš Izpildītāja  piedāvājumā norādīts kā apakšuzņēmējs, kura veicamās Darba daļas vērtība ir 10 (desmit) % no kopējās Līguma vērtības vai lielāka, vai jauna apakšuzņēmēja iesaistīšanu, kura veicamā Darba daļa plānota 10 (desmit) % no kopējās līguma vērtības vai lielāka, vai apakšuzņēmēja, kura veicamās Darba daļas vērtība piedāvājumā norādīta mazāk par 10 (desmit) %, Darba daļas palielināšanu līdz 10 (desmit) % vai vairāk Līguma izpildes laikā, tad Izpildītājam jāiesniedz Pasūtītājam rakstveida iesniegums, norādot ziņas par Apakšuzņēmēju un tam nododamo Darba daļu - darbu nosaukumus un izpildāmā darba apjomu no Darbu daudzumu saraksta naudas izteiksmē un procentos, un jāsaņem rakstveida piekrišana. 
5.1.3. Apakšuzņēmēja, kura veicamās Darba daļas vērtība ir mazāka par 10 (desmit) % no kopējās Līguma vērtības, nomaiņu vai jaunu šāda apakšuzņēmēja piesaistīšanu Izpildītājs ir tiesīgs veikt, ja Izpildītājs 5 (piecas) dienas iepriekš rakstiski paziņojis Pasūtītājam par tā maiņu vai jaunu apakšuzņēmēju piesaistīšanu, iesniedzot Pasūtītājam informāciju par apakšuzņēmēju, tam nododamo Darba daļu, un norādot izpildāmā darba apjomu no Darbu daudzumu saraksta naudas izteiksmē un procentos.
5.2. Speciālistu sarakstā norādīto speciālistu nomaiņa nav pieļaujama, ja nomaiņai piedāvātais speciālists neatbilst Iepirkuma procedūras dokumentos Izpildītāja piesaistītajiem speciālistiem izvirzītajām prasībām attiecībā uz to kvalifikāciju un pieredzi.
5.3. Apakšuzņēmēju sarakstā norādīto apakšuzņēmēju nomaiņa nav pieļaujama, ja pastāv kāds no šādiem nosacījumiem:
5.3.1. Piedāvātais apakšuzņēmējs neatbilst Iepirkuma procedūras dokumentos apakšuzņēmējiem izvirzītajām prasībām;
5.3.2. Tiek piedāvāts nomainīt apakšuzņēmēju, uz kura spējām Izpildītājs balstījies, lai apliecinātu savas kvalifikācijas atbilstību Iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Izpildītājs  atsaucies, apliecinot savu atbilstību Iepirkuma procedūrā noteiktajām prasībām, vai tas atbilst Publisko iepirkumu likuma 42. panta pirmajā daļā norādītajiem pretendentu izslēgšanas gadījumiem.
5.3.3. Piedāvātais apakšuzņēmējs, kura veicamo darbu vai sniedzamo pakalpojumu vērtība ir vismaz 10% no kopējās Līguma vērtības, un tas atbilst Publisko iepirkumu likuma 42. panta pirmajā daļā norādītajiem pretendentu izslēgšanas gadījumiem.
5.3.4. Apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma procedūras dokumentos noteiktajiem piedāvājuma izvērtēšanas kritērijiem.
5.4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma procedūras dokumentos noteiktajiem piedāvājuma izvērtēšanas kritērijiem.
5.5. Lēmumu, ar kuru Pasūtītājs atļauj vai neatļauj speciālistu vai apakšuzņēmēju nomaiņu vai jaunu speciālistu un apakšuzņēmēju piesaisti, Pasūtītājs pieņem ne vēlāk kā 5 (piecu) darba dienu laikā, skaitot no dienas, kad Pasūtītājs ir saņēmis visu informāciju un dokumentus, kas nepieciešami lēmuma pieņemšanai. Pasūtītājs lēmuma pieņemšanas dienā veic izraudzītā personāla vai apakšuzņēmēju izslēgšanas nosacījumu pārbaudi. Pasūtītājs piekrīt apakšuzņēmēja nomaiņai vai jauna apakšuzņēmēja iesaistīšanai, ja uz piedāvāto apakšuzņēmēju neattiecas Publisko iepirkumu likuma 42. panta pirmajā daļā norādītajiem pretendentu izslēgšanas gadījumiem.
5.6. Par pieņemto lēmumu Pasūtītājs rakstveidā paziņo Izpildītājam.
5.7. Par Līguma izpildē Izpildītāja piesaistīto Apakšuzņēmēju veiktajiem būvdarbiem attiecībā pret Pasūtītāju ir atbildīgs Izpildītājs.
5.8. Ja Izpildītājs  neievēro Līgumā noteikto iesaistītā personāla un apakšuzņēmēju nomaiņas kārtību, Pasūtītājs var apturēt Darba izpildi, līdz Izpildītājs ir novērsis konstatētos pārkāpumus. Šādā gadījumā Līgumā noteiktais Darba izpildes termiņš netiek pagarināts.
5.9. Pēc Līguma noslēgšanas 5  (piecu) darba dienu laikā  Izpildītājs iesniedz būvdarbos iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī Izpildītāja apakšuzņēmēju apakšuzņēmējus. Izpildītājam ir pienākums Iepirkuma līguma izpildes laikā paziņot Pasūtītājam par jebkurām minētās informācijas izmaiņām, kā arī papildināt sarakstu ar informāciju par apakšuzņēmēju, kas tiek vēlāk iesaistīts būvdarbu veikšanā.
5.10. Izpildītāja apakšuzņēmējs ir nolīgta persona vai savukārt tās nolīgta persona, kura veic būvdarbus vai sniedz pakalpojumus Iepirkuma līguma izpildei, līdz ar to Izpildītājam ir jānorāda ne tikai apakšuzņēmēji, bet arī šādu apakšuzņēmēju apakšuzņēmēji, kuri arī atbilst Publisko iepirkumu likuma 63. panta otrās daļas nosacījumiem. Saskaņā ar Publisko iepirkumu likuma 63.panta trešo daļu apakšuzņēmēja veicamo būvdarbu vai sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā Iepirkuma ietvaros tā saistīto uzņēmumu veicamo būvdarbu vai sniedzamo pakalpojumu vērtību, līdz ar to par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.

6. Būvdarbu organizācijas jautājumi
6.1. Izpildītājs veic būvdarbus ar saviem darba rīkiem, aprīkojumu un darbaspēku, kā arī organizē un veic citus darbus, kas nepieciešami būvdarbu izpildei atbilstoši Līguma noteikumiem, Tehniskajam uzdevumam un Būvprojektam, tajā skaitā, bet ne tikai, izvēloties pareizu un normatīvo aktu prasībām atbilstošu tehnoloģisko risinājumu tehnoloģiju un veicamo būvdarbu secības izvēli, saderīgu būvizstrādājumu, darbarīku un mehānismu pielietošanu.
6.2. No Līguma 4.2. punktā norādītā Objekta pieņemšanas un nodošanas akta parakstīšanas dienas līdz brīdim, kad Puses paraksta būvdarbu pieņemšanas un nodošanas aktu vai Objekta pieņemšanas un nodošanas aktu Līguma pirmstermiņa izbeigšanas gadījumā, Izpildītājs ir atbildīgs par Objektu, tajā esošo būvizstrādājumu un iekārtu, kā arī izpildīto būvdarbu pienācīgu uzturēšanu un saglabāšanu.
6.3. Izpildītājs nodrošina Objektā nepieciešamos Projekta uzrakstus, pietiekamu apgaismojumu, nostiprinājumus, būvniecības vietas iekārtošanu un uzturēšanu, pieslēgumu organizēšanu un izveidošanu un būvniecības vietas darbības nodrošināšanu, kā arī uzstāda būvtāfeli.
6.4. Izpildītājs informē Būvuzraugu vismaz vienu dienu pirms, ja kādu būvdarbu daļu paredzēts aizsegt, vai arī kādas būvdarbu daļas vēlāka pārbaude varētu būt apgrūtināta kāda citu iemeslu dēļ, tādējādi nepārprotami nodrošinot Būvuzrauga pārbaudi šādiem būvdarbiem.
6.5. Izpildītājs  informē Pasūtītāju, kā arī normatīvajos aktos noteiktajā kārtībā attiecīgās iestādes par katru nelaimes gadījumu, kas noticis Objektā, informāciju Pasūtītājam iesniedzot 3 (trīs) darba dienu laikā pēc akta par nelaimes gadījumu sagatavošanas.
6.6. Izpildītājs pirms būvdarbu uzsākšanas veic komunālo pakalpojumu skaitītāju uzstādīšanu, kā arī veic skaitītāju rādījumu ikmēneša uzskaiti.
6.7. Izpildītājs par saviem līdzekļiem apmaksā nepieciešamos ūdensapgādes, kanalizācijas, elektroapgādes, siltumapgādes, un citus pakalpojumus attiecīgajos rēķinos norādītajos termiņos.
6.8. Pēc būvdarbu pabeigšanas, bet pirms būvdarbu nodošanas un pieņemšanas  akta parakstīšanas, Izpildītājs nodrošina Objekta atbrīvošanu no būvgružiem, atkritumiem, izved Izpildītājam piederošo inventāru, iekārtas, darbarīkus un sakopj Objektu.
6.9. Izpildītājs nodrošina, ka ar Būvdarbiem netiktu bojātas saglabājamās inženierkomunikācijas un konstrukcijas, izpildītie un izpildīšanā esošie Būvdarbi, nokrautie materiāli un iekārtas. To bojājuma gadījumā Izpildītājs  nekavējoties novērš defektu ar saviem spēkiem un par saviem līdzekļiem.
6.10. Izpildītājs ir atbildīgs par Objektā Būvdarbu laikā atgūto materiālu demontāžu, saglabāšanu un nodošanu Pasūtītāja rīcībā. Pirms demontāžas Izpildītājs  1 (vienu) dienu iepriekš uzaicina Pasūtītāju attiecīgo atgūstamo materiālu, konstrukciju vai būvizstrādājumu novērtēšanai. Atgūtie materiāli jānodod un jāpieņem ar nodošanas - pieņemšanas aktu, novietojot Pasūtītāja norādītā novietnē (Pasūtītāja teritorijā). 

7. Būvdarbu dokumentācijas, kā arī citas ar Līgumu izpildi saistītās informācijas izstrāde, uzglabāšana un nodošana
7.1. Izpildītājs pirms būvdarbu uzsākšanas izstrādā un saskaņo ar Būvuzraugu un Pasūtītāju Objekta iekšējās darba  kārtības noteikumus, kā arī citus būvdarbu organizācijas jautājumus.
7.2. Izpildītājs būvdarbu veikšanas laikā nodrošina būvdarbu dokumentācijas, t.sk., elektroniskās darba laika uzskaites sistēmas, autoruzraudzības žurnāla, izpilddokumentācijas, segto būvdarbu pieņemšanas aktus u.c. dokumentu izstrādi, kārtošanu  Būvniecības informācijas sistēmā (turpmāk-BIS).
7.3. Izpildītājs izstrādā un saskaņo ar Autoruzraugu, Būvuzraugu un Pasūtītāju un iesniedz Pasūtītājam digitālā un papīra formātā latviešu valodā sagatavotu izpilddokumentāciju (t.i., viens  oriģināla komplektos papīra formātā un viens  elektroniskā datu nesējā (USB zibatmiņā)). Izpilddokumentācijai jābūt sagatavotai atbilstoši faktiskajai situācijai Objektā, ietverot visas būvdarbu veikšanas laikā Būvprojekta risinājumos veiktās izmaiņas, un ņemot vērā Pasūtītāja norādījumus par izpilddokumentācijas formu un saturu.

8. Sadarbība ar citiem būvniecības procesa dalībniekiem un kontrolējošām iestādēm 
8.1. Visā būvdarbu izpildes laikā Izpildītājs nodrošina Būvuzraugam pienācīgu, t.sk. ar elektroenerģiju un siltumapgādi aprīkotu  vietu Objekta teritorijā būvuzrauga darba vietas/-tu izvietošanai un sanāksmju organizēšanai.
8.2. Izpildītājam  ir pienākums nekavējoties, bet ne vēlāk kā 5 (piecu) darba dienu laikā no rašanās brīža rakstiski paziņot Pasūtītājam par jebkādiem apstākļiem, kas var negatīvi ietekmēt Objekta drošību un kvalitāti, kavēt būvdarbu izpildi vai pabeigšanu Līguma norādītajā termiņā, tajā skaitā, bet ne tikai, par kļūdām vai neatbilstībām Būvprojektā, būvdarbu apjomos un būvizstrādājumos. Šādā gadījumā Izpildītājs  turpina pildīt Līguma saistības tādā mērā, cik tas neietekmē Objekta vai personāla drošību, ja vien Pasūtītājs nav rakstiski pieprasījis apturēt būvdarbu veikšanu. Ja Izpildītājs  nav iesniedzis Pasūtītājam attiecīgu paziņojumu šajā punktā noteiktajā termiņā, Izpildītājs  nevar pieprasīt Līgumā noteikto saistību izpildes termiņa pagarinājumu, balstoties uz apstākļiem, par kuriem nav savlaicīgi sniedzis paziņojumu.
8.3. Izpildītājam ir pienākums ne retāk kā 1 (vienu) reizi nedēļā piedalīties Izpildītāja, Pasūtītāja, un Būvuzrauga kopīgajās sanāksmēs (būvsapulcēs), kurās tiek risināti būvdarbu organizācijas jautājumi, kā arī citās Pasūtītāja, Būvuzrauga vai Autoruzrauga organizētās un protokolētās sanāksmēs: 
8.3.1. Būvsapulču protokolos fiksētie ziņojumi vai uzdevumi ir saistoši būvniecības procesa dalībniekiem, ciktāl tie nav pretrunā ar Līgumu, Iepirkuma dokumentāciju, Būvprojektu vai normatīvo aktu prasībām.
8.3.2. Ieraksts būvsapulces protokolā nerada Pusēm papildu saistības, nemaina Līguma noteikumus un Līgumā noteikto Pušu sadarbības kārtību, tas neatbrīvo Izpildītāju  no pienākuma sniegt informāciju vai paziņojumus, saņemt Pasūtītāja saskaņojumus un veikt citas darbības Līgumā noteiktajā kārtībā. Izpildītājam  nav tiesību pieprasīt Pasūtītājam veikt jebkādus apstiprinājumus vai maksājumus, kas izriet no būvsapulču protokolā veiktajiem ierakstiem.

9. Būvdarbu nodošanas un pieņemšanas kārtība
9.1. Pasūtītājs pieņem Izpildītāja veiktos būvdarbus, kad tie izpildīti kvalitatīvi un atbilstoši Būvprojektam, un ievērojot Līguma un normatīvo aktu prasības. Vienlaikus būvdarbu izpildes akta parakstīšana nav uzskatāma par attiecīgajā aktā norādīto būvdarbu sastāva un kvalitātes apliecināšanas dokumentu, bet tikai par apliecinājumu tam, ka būvdarbi ir pieņemti Izpildītāja norādītajā apjomā. Būvdarbu izpildes akta parakstīšana no Pasūtītāja puses nemazina Izpildītāja atbildību par izpildīto darbu kvalitāti un apjomu.
9.2. Būvdarbu izpildes akta parakstīšana nemazina Pasūtītāja tiesības izteikt pretenzijas par izpildīto būvdarbu defektiem, kā arī citām neatbilstībām, un Izpildītājam ir pienākums novērst Pasūtītāja pretenzijā norādītos būvdarbu defektus, trūkumus vai neatbilstības arī pēc būvdarbu izpildes akta parakstīšanas no Pasūtītāja puses.
9.3. Izpildītājs 10 (desmit) darba dienu laikā pēc katra kalendāra mēneša beigām iesniedz Pasūtītājam ar Būvuzraugu šajā līgumā noteiktajā kārtībā, kas atrunāta Līguma 3.3.1 . punktā, saskaņotu Būvdarbu izpildes aktu par iepriekšējā mēneša laikā izpildīto būvdarbu apjomu un izmaksām. Šajā punktā minēto dokumentāciju Izpildītājs sagatavo un iesniedz papīra formātā un  elektroniski (excel formātā).
9.4. Pasūtītājs 20 (divdesmit) darba dienu laikā, skaitot no visu iepriekšējā 9.3.punktā noteikto dokumentu saņemšanas, pieņem būvdarbus un paraksta būvdarbu izpildes aktu vai arī nepieņem būvdarbus, neparaksta Būvdarbu izpildes aktu,  ja nepilnības nav saistītas ar būvdarbu kvalitāti, vai ar atbildīgo būvuzraugu saskaņotu defektu aktu un  iesniedz Izpildītājam rakstisku pretenziju, kurā norāda uz veikto Būvdarbu, iesniegto dokumentu u.c. trūkumiem vai neatbilstībām.
9.5. Ja Pasūtītājs nepieņem Būvdarbus un Izpildītājs piekrīt pretenzijai,  Izpildītājs 5 (piecu) darba dienu laikā, skaitot no Pasūtītāja pretenzijas saņemšanas dienas, novērš norādītos trūkumus vai neatbilstības būvdarbos vai dokumentos un atkārtoti iesniedz Pasūtītājam būvdarbu izpildes aktu. Pasūtītājs atkārtoti veic darbības, kas paredzētas šajā Līgumā. Ja Izpildītājs nepiekrīt Pasūtītāja norādītajiem defektiem vai iebildumiem par faktiski izpildīto būvdarbu apjomiem, Izpildītājs  10 darbdienu laikā no defektu akta saņemšanas dienas iesniedz Pasūtītājam atbildīgā būvdarbu vadītāja parakstītus rakstiskus iebildumus pret defektu aktā norādītajām nepilnībām. Ja Pasūtītājs nepiekrīt atbildīgā būvdarbu vadītāja iebildumiem attiecībā uz defektu aktā iekļautajiem izpildīto būvdarbu apjomiem vai defektiem būves konstrukcijās, Pasūtītājs pasūta   būves ekspertīzi par veikto būvdarbu kvalitāti saskaņā ar  šī Līguma noteikumiem. 
9.6. Ja būves ekspertīze vai inženierkonsultanta lēmums neapstiprina pasūtītāja defektu aktā norādīto vai veikto būvdarbu neatbilstību normatīvo aktu un Pasūtītāja prasībām, uzskatāms, ka Pasūtītājs būvdarbus ir pieņēmis ekspertīzes slēdziena vai inženierkonsultanta lēmuma iesniegšanas dienā un būvdarbu izpildes akta parakstīšana nav nepieciešam
9.7. Izpildītājs nodot Pasūtītajam  visus izpildītos  būvdarbus šādā kārtībā: 
9.7.1. Iesniedzis  būvdarbu izpildes aktu  par pēdējā mēnesī izpildītajiem būvdarbiem;
9.7.2.  Paziņo Pasūtītājam par Objekta gatavību ekspluatācijai, pēc tam kad būvniecības informācijas sistēmā ir apstiprinājis apliecinājumu par būves gatavību ekspluatācijai.
9.8. Izpildītājs  pēc būves pieņemšanas ekspluatācijā iesniedz Pasūtītājam Būvdarbu nodošanas un pieņemšanas  aktu, kas ir noformēts atbilstoši  šī Līguma Pielikumam Nr.4, kuru Pasūtītājs paraksta 10 (desmit) darba dienu laikā no tā saņemšanas dienas, ja: 
9.8.1.   Izpildītājs ir pilnībā izpildījis  līguma 9.7. punktā noteiktās  prasības, proti izpildījis  visus būvdarbus, (izņemot tos, kas atbilstoši Līgumam un normatīvajiem aktiem atzīstami par atliktajiem būvdarbiem, ja tādi ir).
9.8.2. Izpildītājs ir iesniedzis Pasūtītājam visu atbilstoši Līguma prasībām sagatavotu izpilddokumentāciju, iebūvēto būvizstrādājumu atbilstību apliecinošo dokumentāciju, segto darbu pieņemšanas aktus, nozīmīgo konstrukciju pieņemšanas aktus, pārbaužu aktus, testēšanas protokolus, instruktāžas protokolus, pieņemšanas un nodošanas aktus u.c. dokumentāciju.
9.8.3. Objekts ir sakārtots un pilnībā atbrīvots, tajā skaitā no visām iekārtam, instrumentiem,  neizmantotajiem būvizstrādājumiem, kā arī būvgružiem un atkritumiem, kā arī Izpildītājs ir veicis Objekta tīrīšanu atbilstoši Pasūtītāja prasībām:
9.8.3.1. ievērojot Līgumā noteikto kārtību, ir veiktas visu sistēmu un ierīču darbības pārbaudes, un Izpildītājs  ir novērsis visas pārbaužu laikā konstatētās nepilnības;
9.8.3.2. ir novērsti visi būvdarbu defekti vai noslēgta Vienošanās par konkrētu defektu novēršanas termiņu.
9.8.4. Objekts ir pieņemts ekspluatācijā, ko apliecina būvvalde vai būvniecības valsts kontroles birojs . Ja aktā par Objekta pieņemšanu ekspluatācijā tiek norādīti atliktie būvdarbi, Puses vienojas par atlikto būvdarbu izpildes termiņu, kuru norāda Būvdarbu  nodošanas un pieņemšanas  aktā. Atlikto būvdarbu izpildes termiņš tiek noteikts, ņemot vērā būvdarbu izpildes kalendārajā grafikā norādīto laika periodu attiecīgo darbu veikšanai, bet nepārsniedzot aktā par Objekta pieņemšanu ekspluatācijā noteikto termiņu (datumu) atlikto būvdarbu izpildei. Informācija par atliktajiem būvdarbiem un to izpildi jāievieto būvniecības informācijas sistēmā.

10. Būvdarbu kvalitātes pārbaude, instruktāža 
10.1. Būvdarbu veikšanu Objektā uzraudzīts Būvuzraugs, kura norādījumi Izpildītājam ir saistoši.
10.2. Izpildītājam ir pienākums pēc Būvuzrauga norādījumiem veikt pārbaudes vai piedalīties to veikšanā atbilstoši darba plānā noteiktajam.
10.3. Pirms Būvdarbu  nodošanas un pieņemšanas  akta parakstīšanas, Izpildītājs nodrošina Pasūtītāja personāla un Objekta lietotāja personāla instruktāžu par Objektā iebūvēto būvizstrādājumu, t.sk., bet ne tikai, lietošanu. Par attiecīgā personāla piesaisti atbildīgs ir Pasūtītājs. 
11. Būvizstrādājumi un to nomaiņa 
11.1. Izpildītājs nodrošina Būvprojektā norādīto būvizstrādājumu, iekārtu pielietošanu. Ekvivalentu izmantošana pieļaujama tikai tādā gadījumā, ja tie atbilst abām (tehnisko un dizaina) raksturlielumu komponentēm, tas ir saskaņots ar Pasūtītāju, ievērojot Tehniskā uzdevumā noteikto.
11.2. Izpildītājs ir atbildīgs par būvizstrādājumu piegādi, to pareizu uzglabāšanu un izmantošanu būvdarbu procesā.
11.3. Izpildītājam ir pienākums 3 (trīs) dienas pirms būvizstrādājumu iestrādes būves konstruktīvajos elementos šo būvizstrādājumu ekspluatācijas īpašību dokumentāciju uzrādīt Būvuzraugam.
11.4. Saņemot Būvuzraugu vai Pasūtītāja pieprasījumu, Izpildītājs nekavējoties vai pieprasījumā norādītajā termiņā iesniedz Būvuzraugam un Pasūtītājam jebkuru būvizstrādājumu paraugus un tādus tehniskos aprakstus, kas ļauj pietiekami detalizēti iepazīties ar būvizstrādājuma tehniskajām īpašībām un pieļaujamiem ekspluatācijas apstākļiem.
11.5. Pēc Izpildītāja ierosinājuma, ja ir saņemts būvprojekta izstrādātāja saskaņojums, Pusēm par to parakstot nomaiņas aktu, Būvprojektā paredzētie būvizstrādājumi, iekārtas vai tehnoloģiskie risinājumi/ tehnoloģijas var tikt aizstāti ar jauniem, ja sākotnēji paredzētie novecojuši, vai tam ir cits objektīvi pamatots iemesls. Cenas jaunajiem būvizstrādājumiem, iekārtām vai tehnoloģiskajiem risinājumiem/ tehnoloģijām tiek noteiktas, nepārsniedzot Finanšu piedāvājuma tāmēs noteiktās vienību cenas būvizstrādājumiem, iekārtām vai tehnoloģiskajiem risinājumiem/tehnoloģijām, ko nomaina.
11.6. Ierosinot minētās izmaiņas, Izpildītājs sagatavo un iesniedz Pasūtītājam izskatīšanai ar Autoruzraugu un Būvuzraugu saskaņotu Nomaiņas aktu, kurā norāda:
11.6.1. nomaiņas ierosinātāju;
11.6.2. pamatojumu nomaiņai, ievērojot Tehniskā uzdevumā izvirzītās prasības;
11.6.3. Izpildītāja  sagatavotu būvizstrādājumu, iekārtu vai tehnoloģisko risinājumu/ tehnoloģiju salīdzinājumu ar jaunajiem – nomaināmajiem būvizstrādājumiem, iekārtām vai tehnoloģiskajiem risinājumiem/ tehnoloģijām. 
11.7. Izpildītājs nes pilnu atbildību par Nomaiņas aktā piedāvāto būvizstrādājumu, iekārtu un tehnoloģisko risinājumu/tehnoloģiju atbilstību normatīvajiem aktiem, Būvprojektam un Līguma noteikumiem, to piemērotību lietošanas apstākļiem Objektā. Citu būvniecības procesa dalībnieku sniegtais saskaņojums neatbrīvo Izpildītāju no atbildības par būvizstrādājumu, iekārtu un tehnoloģisko risinājumu/tehnoloģiju neatbilstībām, ja tādas tiek konstatētas vēlāk.
11.8. Nomaiņas akta saskaņošana un parakstīšana nav pamats palielināt Līgumcenu vai prasīt Līgumā noteikto starptermiņu vai Līguma izpildes termiņa pagarināšanu.
11.9. Izpildītājs nav tiesīgs prasīt izdevumu un zaudējumu atlīdzināšanu, ja ir iegādājies Objektā Būvprojektam vai normatīvo aktu prasībām neatbilstošus būvizstrādājumus un iekārtas.

12. Būvdarbu izmaiņu veikšanas kārtība
12.1. Līguma darbības laikā var tikt veiktas izmaiņas sākotnēji paredzētajos būvdarbos un/vai var tikt veikti papildu un neparedzētie būvdarbi, šajā sadaļā noteiktajā kārtībā.
12.2. Konstatējot nepieciešamību veikt izmaiņas būvdarbu apjomos vai veikt papildu vai neparedzētos būvdarbus, Izpildītājs sagatavo Būvdarbu izmaiņu aktu, kurā norāda:
12.2.1. izmaiņu ierosinātāju;
12.2.2. izmaiņu nepieciešamības pamatojumu;
12.2.3. izmaiņu apjomu.
12.3. Pirms Būvdarbu izmaiņu akta iesniegšanas Pasūtītājam, Izpildītājs to saskaņo ar Būvuzraugu un Autoruzraugu.
12.4. Izmaiņas būvdarbu apjomos vai papildu vai neparedzētie būvdarbi var tikt veikti, ja tiek konstatēta nepieciešamība:
12.4.1. mainīt būvdarbu apjomus būvdarbiem, kas jau sākotnēji tika iekļauti Būvdarbu apjomu sarakstā un par tiem tika rīkota iepirkuma procedūra, bet tos objektīvu iemeslu dēļ nebija iespējams precīzi noteikt vai uzmērīt, un tādēļ ir nepieciešams mainīt to apjomus;
12.4.2. veikt tādus būvdarbus, kas sākotnēji netika iekļauti Būvdarbu apjomu sarakstā, un tos nebija iespējams konstatēt vai nebija iespējams paredzēt šo būvdarbu nepieciešamību;
12.4.3. konstatējot objektīvu nepieciešamību mainīt Būvdarbu apjomus vai Tehnisko uzdevumu vai Būvprojekta risinājumus sakarā ar iepriekš neparedzētiem vai nezināmiem apstākļiem.
12.5. Puses vienojas, ka papildu vai neparedzēto būvdarbu cenas tiks noteiktas atbilstoši Finanšu piedāvājumā un Līguma pielikumā pievienotajās tāmēs iekļauto analogu būvdarbu vienību cenām, vai, ja Finanšu piedāvājumā vai tāmēs analogu būvdarbu nav, - vadoties no līdzīgu būvdarbu vienību cenām tirgū.
12.6. Saņemot Pušu, Būvuzrauga un Autoruzrauga parakstītu būvdarbu izmaiņu aktu, Izpildītājs sagatavo un iesniedz izskatīšanai Pasūtītājam tāmi par būvdarbu apjomu izmaiņām vai papildu vai neparedzēto būvdarbu izmaksām. Pasūtītājs to izskata 10 (desmit) darba dienu laikā un saskaņo tāmi pilnībā vai daļēji, vai arī sniedz pamatotu atteikumu tāmes vai kādas tāmē norādītās pozīcijas saskaņošanai.
12.7. Būvdarbu apjoma izmaiņas, kas veiktas Līgumcenas ietvaros un ievērojot šajā Līguma sadaļā noteikto kārtību, ir pamats būvdarbu izmaiņu aktā norādīto būvdarbu veikšanai, un šajā gadījumā Pusēm nav nepieciešams slēgt papildu vienošanos pie Līguma.
12.8. Būvdarbu apjomi var tikt samazināti, ja būvdarbu gaitā Pasūtītājs konstatē, ka tāmē norādītajā apjomā tos veikt nav nepieciešams, ko apliecina Būvuzraugs. Šajos gadījumos norēķini par izpildītajiem būvdarbiem notiek pēc faktiski noteiktās izpildes, nemainot Izpildītāja  piedāvātās vienību cenas darbiem, materiāliem, mehānismiem, kā arī piedāvātās laika normas un pieskaitāmās izmaksas. Ieekonomētie līdzekļi būvdarbu apjoma samazinājuma dēļ, tiek noteikti kā Pasūtītāja rezerve un var tikt izmantoti papildus darbu veikšanai pēc Pasūtītāja norādījumiem.
12.9. Ja izmaiņas būvdarbu apjomos un/vai papildu un/vai neparedzēto būvdarbu izmaksas nav iespējams veikt Līgumcenas ietvaros, un tās nepārsniedz 15% (piecpadsmit procenti) apmēru no Līgumcenas, šādu būvdarbu iekļaušana tiek uzskatīta par līguma grozījumiem, kurus var veikt atbilstoši Publisko iepirkumu likuma 61.panta trešās daļas nosacījumiem šādos gadījumos: 
12.9.1. Pasūtītājs ir tiesīgs veikt izmaiņas Darba daudzumos Līguma darbības laikā, lai Līguma ietvaros veiktu darbus, kas nav minēti Būvprojektā, bet ir uzskatāmi par nepieciešamiem, lai sasniegtu Būvprojektā minēto galarezultātu un lai nodrošinātu būves normālu funkcionēšanu, atbilstoši tiem mērķiem, kuriem būve paredzēta, ievērojot arī tās prasības, kas būvei tiek izvirzītas, pamatojoties uz Latvijas Republikas normatīvo aktu prasībām attiecībā uz konkrētās būves funkcionālo nozīmi.
12.9.2. Pasūtītājam ir nepieciešami papildu būvdarbi, kas nebija iekļauti sākotnējā Iepirkumā, un piegādātāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā Iepirkumā iegādāto pakalpojumu, vai piegādātāja maiņa radītu ievērojamas grūtības;
12.9.3. Iepirkuma līguma grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt;
12.9.4. iepirkuma procedūrā izraudzīto pretendentu (līgumslēdzēju pusi) aizstāj ar citu piegādātāju atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju, un šis piegādātājs atbilst paziņojumā par līgumu vai Iepirkuma procedūras dokumentos noteiktajām kvalifikācijas prasībām, un uz to neattiecas Publisko iepirkumu likuma 42. panta pirmajā daļā paredzētie izslēgšanas noteikumi.
12.10. Veicot grozījumus Publisko iepirkumu likumā noteiktajos gadījumos un kārtībā, pēc Būvdarbu apjoma izmaiņu vai papildu vai neparedzēto būvdarbu izmaksu tāmes saskaņošanas, kas pārsniedz Līgumcenu, Izpildītājs  un Pasūtītājs noslēdz rakstisku vienošanos pie Līguma par grozījumiem, vienojoties par nepieciešamo būvdarbu apjoma vai papildu vai neparedzēto būvdarbu izpildi. Tāmes saskaņošana neuzliek Pasūtītājam pienākumu slēgt vienošanos.

13. Ekspertīze 
13.1. Neatkarīgi no tā, vai Pušu starpā pastāv domstarpības par izpildīto būvdarbu apjomu vai to kvalitāti, Pasūtītājam ir tiesības jebkurā brīdī noteikt jebkuru izpildīto būvdarbu vai to daļas kvalitātes vai apjoma, vai citu ekspertīzi, pieaicinot neatkarīgus ekspertus.
13.2. Ja starp Pusēm rodas strīds par veikto būvdarbu kvalitāti, apjomu, tehnoloģiju izmantošanu vai cits ar būvdarbiem saistīts strīds, jebkurai no Pusēm ir tiesības pieprasīt ekspertīzi.
13.3. Līguma 13.2. punktā noteiktajā gadījumā Puses vienojas par neatkarīga eksperta piesaisti. Ja 5 (piecu) darba dienu laikā, skaitot no dienas, kad viena Līguma Puse ir izteikusi otrai rakstisku priekšlikuma veikt ekspertīzi, Puses nespēj vienoties par vienu ekspertu, Puses 3 (trīs) darba dienu laikā ekspertīzes veikšanai izveido ekspertu komisiju trīs cilvēku sastāvā, kur vienu ekspertu pieaicina Pasūtītājs, vienu Izpildītājs, bet trešo – abi pieaicinātie eksperti. Puses apņemas atzīt eksperta/ ekspertu komisijas slēdzienu par Pusēm saistošu.
13.4. Ekspertīzes izdevumus sedz tā Līguma Puse, kurai ekspertīzes slēdziens ir nelabvēlīgs. Gadījumā, ja no ekspertīzes slēdziena viennozīmīgi neizriet, ka tas ir nelabvēlīgs tikai vienai no Pusēm, Puses izdevumus sedz vienlīdzīgās daļās.
13.5. Ja ekspertīzes komisijas slēdzienā ir konstatētas nepilnības, neprecizitātes vai trūkumi Izpildītāja veiktajos būvdarbos, Izpildītājam nekavējoties tie ir jānovērš Pasūtītāja norādītajā termiņā.
13.6. Ja Izpildītājs atsakās noteikt ekspertīzi vai nepieaicina ekspertu, vai kavē tā pieaicināšanu, tiek prezumēta izpildītāja  vaina jautājumā, kura izskatīšanai bija paredzēts piesaistīt ekspertu/ izveidot ekspertu komisiju.
13.7. Ekspertīzes veikšanu, kā arī jebkādu strīdu, kas saistībā ar to rodas, laikā Puses turpina Līgumā noteikto saistību izpildi tādā apmērā, kādā tās neskar strīds.
.
14. Civiltiesiskās atbildības apdrošināšana 
14.1. Izpildītājs ne vēlāk kā 5 (piecu) darba dienu laikā, skaitot no Līguma spēkā stāšanās dienas, bet pirms Būvdarbu uzsākšanas Objektā, iesniedz Pasūtītājam šādas civiltiesiskās atbildības polises, kā arī papildus tām apdrošināšanas līguma un dokumenta, kas apliecina apdrošināšanas prēmijas apmaksu kopijas atbilstoši Ministru kabineta 2014.gada 19.augusta noteikumiem Nr.502 "Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu":
14.1.1. Izpildītāja  civiltiesiskās atbildības apdrošināšanu  (turpmāk-VCTA)   ar kopējo atbildības limitu ne mazāk kā 10 %  no Līgumcenas. 
14.1.2. Par Līguma izpildē iesaistīto būvspeciālistu profesionālas civiltiesiskās atbildības apdrošināšanu (turpmāk – PCTA) ar kopējo atbildības limitu ne mazāk kā 10 %  no Līgumcenas. 
14.2. VCTA un PCTA apdrošināšanas līgumiem vai Objekta polisei jābūt noslēgtai tikai par šā Līguma un tajos jābūt iekļautam šādam segumam un nosacījumiem:
14.2.1. kā trešā persona norādīts Pasūtītājs: 
14.2.2. ietverts apdrošinātāja apliecinājums, ka apdrošinātājs neizmantos tam likumā “Par apdrošināšanas līgumu” piešķirtās tiesības izbeigt apdrošināšanas līgumu Izpildītāja maksātnespējas vai likvidācijas gadījumā;
14.2.3. kā atlīdzināmie zaudējumi norādāmi šādi zaudējumi: zaudējumi trešo personu veselībai, dzīvībai vai mantai, tieši izrietoši finansiāli zaudējumi no kaitējuma trešo personu veselībai, dzīvībai vai mantai; tīri finansiālie zaudējumi (PCTA polisē); glābšanas, ekspertīzes un juridiskie izdevumi;
14.2.4. ietverta atbildība par zaudējumiem pasūtītāja darbiniekiem un īpašumam (izņemot Objektu VCTA polisē);
14.2.5. apdrošināšanas segumā iekļauti visi apakšuzņēmēji;
14.3. apdrošināšanas periods – sākot no Darbu uzsākšanas līdz Darbu garantijas laika beigām. Izpildītājam ir pienākums nodrošināt Līgumā noteiktos atbildības limitus un apdrošināšanas segumu nemainīgu visā apdrošināšanas periodā. Līguma grozījumu gadījumā, paaugstinot Līgumcenu, proporcionāli paaugstināmi arī atbildības limiti un Līguma noteiktajā kārtībā apdrošināšanas līguma grozījumi jāiesniedz Izpildītājam.
14.4. Gadījumā, ja Izpildītājs  neievēro šajā punktā noteikto, uzskatāms, ka Izpildītājs  nav izpildījis šajā Līgumā noteikto pienākumu par minēto dokumentu nodrošināšanu un uzturēšanu Līgumā noteiktajā kārtībā un termiņā.



15.  Būvniecības visu risku apdrošināšana 
15.1. Izpildītājs ne vēlāk kā 5 (piecu) darba dienu laikā, skaitot no Līguma spēkā stāšanās dienas, bet pirms Būvdarbu uzsākšanas Objektā iesniedz Pasūtītājam būvniecības visu risku apdrošināšanas polisi, kā arī papildus tam apdrošināšanas līguma un dokumenta, kas apliecina apdrošināšanas prēmijas apmaksu (turpmāk – Visu risku polise), kopiju.
15.2. Visu risku polisei jābūt noslēgtai par konkrētā Līguma izpildi un jāsatur šādu risku apdrošināšanas un atbildības limitus:
15.2.1. apdrošināšanas objekts – būvdarbi kopējās būvdarbu tāmes apmērā;
15.2.2. pašrisks ne lielāks kā EUR 1000 (viens tūkstotis euro);
15.2.3. apdrošināšanas segumā iekļauti –  Pasūtītājs , Izpildītājs un visi Izpildītāja piesaistītie apakšuzņēmēji;
15.2.4. apdrošināšanas teritorija – visas adreses, kas attiecas uz Līgumā pielīgto būvdarbu izpildi;
15.2.5. apdrošināšanas atlīdzības saņēmējs – Pasūtītājs;
15.2.6. polisē ietverts apdrošinātāja apliecinājums, ka apdrošinātājs neizmantos tam likumā Par apdrošināšanas līgumu piešķirtās tiesības izbeigt apdrošināšanas līguma Pretendenta maksātnespējas vai likvidācijas gadījumā;
15.2.7. apdrošināšanas periods – sākot no Darbu uzsākšanas līdz Darbu pabeigšanai.
15.3. Izpildītājs  nodrošina, ka šajā Līguma sadaļā noteiktie visu risku polises atbildības limiti, apdrošināšanas segums tiek uzturēti nemainīgi visu apdrošināšanas periodu.
15.4. Pirms Visu risku polises parakstīšanas polise un apdrošināšanas līgums, kā arī jebkādi grozījumi šajos dokumentos iepriekš  jāsaskaņo ar Pasūtītāju. Gadījumā, ja Izpildītājs  neievēro šajā punktā noteikto, uzskatāms, ka Izpildītājs nav izpildījis šajā Līgumā noteikto pienākumu. 

16. Līguma izpildes nodrošinājums un garantijas saistību  nodrošinājums  
16.1. Izpildītājam ir pienākums 5 (piecu ) darba dienu laikā, skaitot no Līguma spēkā stāšanās dienas, bet ne vēlāk kā pirms būvdarbu uzsākšanas, iesniegt Pasūtītājam pirmā pieprasījuma neatsaucamu beznosacījumu bankas garantiju vai apdrošināšanas sabiedrības, kas saņēmusi atļauju sniegt apdrošināšanas pakalpojumus Latvijas Republikā, neatsaucamu beznosacījumu galvojumu (apdrošināšanas polisi) kā līguma (saistību) izpildes nodrošinājumu 5% (piecu procentu) apmērā no Līgumcenas, kas veido 11110.48  EUR (vienpadsmit tūkstoši viens simts desmit euro un 48 centi) bez PVN. Iesniegtajā nodrošinājuma dokumentā, tiek ietverta kredītiestādes vai apdrošināšanas sabiedrības neatsaucama apņemšanās pēc  Pasūtītāja   kā Līguma saistību izpildes nodrošinājuma saņēmēja pieprasījuma maksāt   Pasūtītājam   naudas summu, kas nepārsniedz Līguma saistību izpildes nodrošinājumā noteikto summu, ja Izpildītājs neizpilda savas saistības, kas noteiktas šajā Līgumā. Līguma saistību izpildes nodrošinājumam jābūt spēkā visā būvdarbu izpildes laikā un līdz garantijas laika nodrošinājuma noformēšanai un iesniegšanai Pasūtītājam. 
16.2. Pasūtītājam  ir tiesības izmantot Līguma 16.1. punktā minētās bankas vai apdrošināšanas sabiedrības izsniegto nodrošinājumu tādu Pasūtītāja finansiālo saistību dzēšanai, kuras izriet no Līguma vai normatīvajiem aktiem, tai skaitā, ja Līguma darbība tiek izbeigta pēc Pasūtītāja iniciatīvas saskaņā ar Līguma punktiem, kas paredz Pasūtītāja tiesības vienpusēji izbeigt Līguma darbību.
16.3. Izpildītājs  pēc Būvdarbu  nodošanas un pieņemšanas  akta parakstīšanas ne vēlāk kā 10 darba dienu laikā iesniedz Pasūtītājam  būvdarbu garantijas laika bankas garantiju vai apdrošinātāja galvojumu 5% (piecu procentu) apmērā, no Līgumcenas, bez PVN, 60 (sešdesmit) kalendāra mēnešu laika periodam un maksājumu apliecinošu dokumentu,  ar noteikumu, ka garantijas saistību nodrošinājums tiek samazināts garantijas termiņa trešā gada pirmajā mēnesī uz atlikušo tā daļu, nosakot to 2% (divu procentu) apmērā no līguma cenas, ja garantijas termiņa pirmajos divos gados nav konstatēti būvdarbu defekti vai Izpildītājs  un Pasūtītājs ir vienojušies par pieteikto būvdarbu defektu novēršanas termiņu.  Papildus iesniegtajā nodrošinājumā ir jābūt norādītam, ka  Pasūtītājam  ir tiesības Līguma saistību izpildes garantiju izmantot, lai kompensētu Izpildītāja saistību neizpildes rezultātā Pasūtītājam  nodarītos zaudējumus vai lai ieturētu līgumsodu. 
16.4. Garantijas nodrošinājumam jābūt spēkā visā būvdarbu Garantijas laikā. 
16.5. Izpildītājam ir tiesības neiesniegt 16.3. punktā noteikto garantijas laika nodrošinājumu bankas vai apdrošināšanas sabiedrības polises formā, bet to aizvietot ar ieturējuma naudu, kas tiek ieturēta no ikmēneša maksājumiem (starpmaksājumiem), ja  par to Izpildītājs rakstiski paziņojis  Pasūtītājam ne vēlāk kā 10 (desmit) kalendāro dienu laikā pēc Līguma noslēgšanas. . Šādā gadījumā kopējam garantijas laika nodrošinājumam jāsastāda 5% (pieci procenti) no kopējās Līgumcenas. Ja ieturējumu nauda nesasniedz garantijas  laika  nodrošinājuma 5% apmēru, Izpildītājam jāveic papildus iemaksa  Pasūtītāja   norēķinu kontā, norādot mērķi un līguma numuru.  Garantijas saistību nodrošinājums tiek samazināts garantijas termiņa trešā gada pirmajā mēnesī uz atlikušo tā daļu, nosakot to 2% (divu procentu) apmērā no līguma cenas, ja garantijas termiņa pirmajos divos gados nav konstatēti būvdarbu defekti vai Izpildītājs  un Pasūtītājs ir vienojušies par pieteikto būvdarbu defektu novēršanas termiņu. Neizmantotais nodrošinājums  3 % apmērā pēc minēto nosacījumu iestāšanās  tiek atmaksāts Izpildītājam norēķinu kontā, norādot mērķi un līguma numuru 30 dienu laikā no Līguma noteikumiem atbilstoša Izpildītāja sagatavota rēķina saņemšanas. Pēc būvdarbu garantijas laika beigām Izpildītājs iesniedz Pasūtītājam Līguma noteikumiem atbilstošu rēķinu par ieturēto garantijas saistību nodrošinājuma atmaksu 2 % (divu procentu) apmērā. Pasūtītājs  atmaksu veic 30 (trīsdesmit) dienu laikā no Izpildītāja  rēķina saņemšanas.
16.6.  Pasūtītājam ir tiesības izmantot Līguma garantijas laika nodrošinājumu tādu Izpildītāja finansiālo saistību dzēšanai, kuras izriet no Līguma vai normatīvajiem aktiem, proti, kompensēt Izpildītāja  saistību neizpildes rezultātā Pasūtītājam nodarītos zaudējumus vai lai ieturētu līgumsodu. 
16.7. Ja pagarinās būvdarbu izpildes termiņš vai garantijas laiks un tas pārsniedz attiecīgā šajā Līguma sadaļā noteiktā nodrošinājuma spēkā esības termiņu, Izpildītājs veic nepieciešamās darbības, lai nodrošinātu attiecīgā nodrošinājuma termiņa pagarināšanu uz laika periodu, kas nodrošina attiecīgajam nodrošinājuma Līgumā noteikto spēkā esamības termiņu, un iesniedz to Pasūtītājam ne vēlāk kā 10 (desmit) darba dienas pirms sākotnējā nodrošinājuma termiņa beigām.
16.8. Ja Izpildītāja  līgumsaistību pārkāpuma dēļ  līgumu izbeidz pirms termiņa, garantijas saistību nodrošinājums paliek Pasūtītāja rīcībā faktiski izpildīto būvdarbu garantijas nodrošināšanai un garantijas laika ieturējums tiek atmaksāts piemērojot 16.5. punktā noteikto kārtību. 

17. Būvdarbu garantijas termiņš 
17.1. Garantijas laiks izpildītajiem būvdarbiem Objektā ir 60 (sešdesmit) mēneši, bet būvdarbos izmantojamiem būvizstrādājumiem un iekārtām – atbilstoši attiecīgā ražotāja noteiktajam, bet ne mazāk kā 24 (divdesmit četri) mēneši. Garantijas laiks tiek rēķināts no Būvdarbu nodošanas un pieņemšanas  akta abpusējas parakstīšanas dienas.
17.2. Garantijas laikā Izpildītājs  novērš Objekta ekspluatācijas laikā konstatētos būvniecības defektus piecu darba dienu laikā no brīža, kad  Pasūtītājs ir nosūtījis  rakstisku paziņojumu – pretenziju par atklāto defektu uz Izpildītāja elektronisko e- pasta adresi, kas norādīta šajā Līgumā.
17.3. Ja objektīvu šķēršļu dēļ (tehniski vai tehnoloģiski darbu veikšanas termiņš pārsniedz piecas darba dienas vai normatīvajos aktos ir paredzēti veicamo darbu papildu saskaņojumi vai papildu tehniskie noteikumi) konstatētos būvniecības defektus nav iespējams novērst piecu darba dienu laikā, Puses vienojas par defektu novēršanas termiņu.  Ja Pasūtītājs nepiekrīt pagarināt  defektu novēršanas termiņu, Izpildītājam būvdarbu defekts jānovērš Līguma 17.2. punktā norādītajā termiņā.
17.4. Par normatīvo aktu un Līguma noteikumiem atbilstošu Garantijas darba izpildi tiek abpusēji parakstīts Garantijas darbu izpildes akts.
17.5. Ja Izpildītājs  uzskata, ka nav atbildīgs par garantijas laikā atklātu defektu, Izpildītājs piecu darba dienu laikā no pretenzijas saņemšanas dienas par to rakstiski paziņo Pasūtītājam. Strīdus un domstarpības Puses  atrisina pārrunu ceļā vai pieaicinot neatkarīgu ekspertu. Ja Pasūtītājs nepiekrīt Izpildītāja argumentiem un pieprasa novērst defektu, Puses  pieaicina neatkarīgu ekspertu defektu novērtēšanai un vainojamās Puses  noteikšanai. Eksperta izdevumus sedz vainojamā  Puse.  Eksperta slēdziens ir Pusēm saistošs. 
17.6. Ja Izpildītājs Līguma 17.2. punktā, 17.3. punktā noteiktajā termiņā pēc līguma 17.2  punktā minētā paziņojuma saņemšanas neuzsāk defektu novēršanas darbus, nesniedz atbildi vai neiesniedz līguma 17.3. punktā minēto paziņojumu, Pasūtītājs ir tiesīgs uzskatīt, ka Izpildītājs  atsakās veikt defektu novēršanas darbus.
17.7. Pasūtītājs bez saskaņošanas ar Izpildītāju ir tiesīgs   līguma 17.6. punktā noteiktajā gadījumā minēto  darbu veikšanai pieaicināt citu uzņēmēju. Šajā gadījumā samaksu par defektu novēršanas darbiem Pasūtītājs pieprasa no kredītiestādes vai apdrošināšanas sabiedrības saskaņā ar kredītiestādes garantijas vai apdrošinātāja galvojuma noteikumiem. Gadījumā, ja garantijas / galvojuma summa pilnībā nesedz radušās izmaksas, Pasūtītājam rodas prasījuma tiesība pret Izpildītāju  par tās starpības piedziņu, kas izveidojusies starp nodrošinājuma devēja samaksāto summu un faktiskajām izmaksām.

18. Pušu pārstāvju un saziņas kārtība 
18.1. Lai sekmētu Līgumā pielīgto saistību izpildi pienācīgā kārtībā un Līgumā noteiktajos termiņos, Puses nosaka kontaktpersonas (pilnvarotās personas), kurām, nepārkāpjot Līguma robežas, ir tiesības risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, veikt komunikāciju un pieprasīt informāciju no Līguma otrās puses, nodrošināt dokumentu pieņemšanu – nodošanu. Kontaktpersonām nav tiesību parakstīt Līgumā paredzētos aktus, izdarīt grozījumus un papildinājumus Līgumā (Izpildītāja pilnvarotā persona rīkojas Izpildītāja dotā pilnvarojuma ietvaros):
18.1.1. Pasūtītāja kontaktpersonas: ēku ekspluatācijas daļas vadītājs Andris Lapiņš, (par būvdarbu izpildi saistīti jautājumi), tālr.: 28334588, e-pasts andris.lapins@cesuklinika.lv; projektu vadītāja  Taiga Galeja-Gruntmane, (ar projekta vadību saistīti jautājumi), tālr.: 29405685, e-pasts: taiga.galeja-gruntmane@cesuklinika.lv, juriste Liene Vegnere, (par   līguma izpildi juridiskie jautājumi),  tālr..:29326012, e-pasts: liene.vegnere@cesuklinika.lv. 
18.2. Izpildītāja kontaktpersona (pilnvarotā persona): atbildīgais būvdarbu vadītājs Ģirts Bērziņš, e-pastsg.berzins@woltec.lv, Tālr.: 29170100.
18.3. Puses var nomainīt minētās kontaktpersonas, par to  paziņojot e pastā, citām Pusēm 3 (trīs) darba dienas iepriekš. Šajā gadījumā nav nepieciešams veikt grozījumus Līgumā.
18.4. Visi paziņojumi Līguma sakarā izdarāmi rakstiski un nosūtāmi Pusēm uz oficiālo, šajā Līguma punktā norādīto elektronisko adresi vai pa pastu. Elektroniskā pasta vēstulēm jābūt parakstītām ar elektronisko parakstu un apstiprinātām ar laika zīmogu atbilstoši normatīvo aktu prasībām. Pasūtītāja elektroniskās pasta adreses: info@cesuklinika.lv  un 18.1.1. punktā norādīto personu e – pasti.
18.5.  Izpildītāja elektroniskā pasta adrese: woltec@woltec.lv. 

19. Pilnvarojums Izpildītājam 
19.1. Parakstot šo Līgumu Pasūtītājs pilnvaro Izpildītāju pārstāvēt Pasūtītāju visās iestādēs saistībā ar būvdarbu veikšanu, organizēt būvdarbu pieņemšanu ekspluatācijā, pārstāvēt visās institūcijās, lai saņemtu atzinumus par būvdarbu atbilstību Būvprojekta un normatīvo aktu prasībām, kā arī veikt citas darbības un saņemt dokumentus Līguma pienācīgai izpildei.

20. Pušu atbildība un līgumsods 
20.1. Puses atbild par kaitējumu un tiešajiem zaudējumiem, kas viņu darbības vai bezdarbības dēļ Līguma izpildes rezultātā nodarīts citai Līguma Pusei vai trešajām personām.
20.2. Izpildītājs atbild par kaitējumu Objektam, kas rodas, veicot būvdarbus, kā arī par Izpildītāja izpildīto būvdarbu defektiem, kas tiek atklāti garantijas laikā, un kas Pasūtītājam, lietotājam vai trešajām personām radījis kaitējumu un zaudējumus.
20.3. Par tādu būvdarbu izpildi, kurus veicot, Izpildītājs ir patvaļīgi atkāpies no Līguma noteikumiem, Tehniskās specifikācijas vai Būvprojekta, Izpildītājs atlīdzību nesaņem un veic neatbilstību un trūkumu novēršanu Objektā par saviem līdzekļiem, un tas nedod Izpildītājam tiesības pieprasīt Līgumā noteikto starptermiņu vai Līguma izpildes termiņa pagarinājumu.
20.4. Izpildītājs ir finansiāli atbildīgs par informācijas slēpšanu vai nesniegšanu, vai par nepatiesas informācijas sniegšanu Pasūtītājam, ja tas radījis zaudējumus saistībā ar Līguma noslēgšanu. 
20.5. Pasūtītāja veikts saskaņojums jebkuram no šajā Līgumā noteiktajiem dokumentiem, par kuru izstrādi un atbilstību Līgumam un normatīvo aktu prasībām ir atbildīgs Izpildītājs, nepārnes atbildību uz Pasūtītāju un nemazina Izpildītāja atbildību par Līgumā noteikto pienākumu izpildi atbilstoši Līguma un normatīvo aktu prasībām. Arī būvuzraudzība un autoruzraudzība neatbrīvo Izpildītāju no atbildības par būvdarbu kvalitāti, atbilstību Būvprojektam un normatīvajiem aktiem.
20.6. Pasūtītājs neatbild par Izpildītāja saistībām, kuras tas uzņēmies attiecībā pret trešajām personām saistībā ar  šī  Līguma izpildi.
20.7. Izpildītājam ir tiesības prasīt līgumsodu 0,1% (nulle komats viens procents) apmērā no kavētās maksājuma summas par katru nokavēto dienu, bet kopumā ne vairāk par 10% (desmit procentiem) no Līgumcenas, ja Pasūtītājs kavē Līgumā noteiktos maksājumus par kvalitatīvi izpildītajiem un Līgumā noteiktajā kārtībā pieņemtajiem būvdarbiem.
20.8. Pasūtītājam   ir tiesības prasīt no Izpildītāja līgumsodu 0,1% (nulle komats viens procents) apmērā par katru kavējuma dienu, bet kopumā ne vairāk par 10% (desmit procenti) no Līgumcenas:
20.8.1. ja Izpildītājs kavē Līguma 4.1. apakšpunktos  noteiktos būvdarbu uzsākšanas nosacījumus;
20.8.2. ja Izpildītājs kavē Līguma 4.2. noteikto Būvdarbu uzsākšanas termiņu;
20.8.3. ja Izpildītājs kavē Līguma 2.2. punktā noteikto Būvdarbu izpildes termiņu;
20.8.4. ja Izpildītājs noteiktajā termiņā un kārtībā neiesniedz kādu no Līgumā minētajiem dokumentiem, t.i., civiltiesiskās atbildības apdrošināšanas polises, būvniecības visu risku polisi, garantijas/ galvojumus vai pagarinājumus.
20.8.5. Par Izpildītāja Līguma neizpildi pilnībā vai Līguma nepienācīgu izpildi. 
20.9. Ja valsts vai pašvaldības institūcija ir uzlikusi naudas sodu  Pasūtītājam par to, ka Izpildītājs nav izpildījis kādu no Līgumā noteiktajiem Izpildītāja pienākumiem, Izpildītājam ir pienākums to atlīdzināt attiecīgi Pasūtītājam.
20.10. Ja Izpildītājs kavē Līgumā noteikto garantijas darbu izpildes termiņu,  Pasūtītājam  ir tiesības prasīt no Izpildītāja līgumsodu EUR 0,1% (nulle komats viens procents) par katru termiņa kavējuma dienu, bet kopumā ne vairāk par 10% no plānotās garantijas darbu izpildes summas.  Pasūtītājs par to sagatavo rēķinu un iesniedz Izpildītājam apmaksai. 
20.11. Ja tiek konstatēts, ka izpildītie būvdarbi, būvdarbos izmantotie būvizstrādājumi neatbilst Būvprojektam un šīs būvdarbu izmaiņas nav saskaņotas Līgumā un normatīvajos aktos noteiktajā kārtībā,  Pasūtītājam  ir tiesības prasīt no Izpildītāja līgumsodu 0,1% (nulle komats viena procenta) apmērā no Līgumcenas par katru konstatēto gadījumu. Turklāt tas Izpildītāju neatbrīvo no pienākuma par saviem līdzekļiem novērst attiecīgās neatbilstības. 
20.12. Ja Izpildītāja pārstāvji neierodas uz Pasūtītāja, Būvuzrauga vai Autoruzrauga organizēto sapulci,  Pasūtītājam ir tiesības prasīt no Izpildītāja līgumsodu EUR 300 (trīs simti euro) apmērā par katru konstatēto gadījumu. 
20.13. Līgumsoda samaksa neatbrīvo Puses no Līguma saistību izpildes un neizslēdz pienākumu atlīdzināt zaudējumus un izdevumus.
20.14. Ja Līgums tiek izbeigts Līguma 21.3. punktā noteiktajos gadījumos, Izpildītājam  ir pienākums atlīdzināt Pasūtītājam visus izdevumus un zaudējumus, ja Pasūtītājam tādi rodas, noslēdzot līgumu par būvdarbu veikšanu ar citu būvkomersantu (t.sk., bet ne tikai, izmaksas par iepirkumu procedūru organizēšanu, sadārdzinājumu, soda naudu par līguma termiņa kavējumu, kuras uzrēķinājušas kontrolējošās iestādēs), kā arī maksā līgumsodu Līguma 20.11. punktā noteiktajā apmērā. 

21. Līguma spēkā stāšanās un izbeigšana 
21.1. Līgums stājas spēkā dienā, kad Puses to ir abpusēji  parakstījušas, un  tas ir noslēgts uz laiku līdz Pušu saistību pilnīgai izpildei. 
21.2. Līgums var tikt izbeigts pirms termiņa tikai Pusēm par to rakstiski vienojoties, vai vienpusēji Līgumā noteiktajā kārtībā.
21.3. Pasūtītājam ir tiesības vienpusēji atkāpties no Līguma, par to rakstiski paziņojot Izpildītājam 10 (desmit) darba dienas iepriekš un neatlīdzinot Izpildītājam  nekādus zaudējumus, ja:
21.3.1. Izpildītājs vairāk kā 14 (četrpadsmit) dienas kavē Līguma 2.2., 4.1., 4.2. punktos noteiktos termiņu.
21.3.2. Būvdarbi tiek veikti neatbilstoši spēkā esošo normatīvo aktu, Būvprojekta vai Līguma prasībām, vai kvalitātes, vai tehnoloģijas prasībām un pēc Pasūtītāja brīdinājuma 5 (piecu) darba dienu laikā Izpildītājs  neuzsāk būvdarbu defektu vai neatbilstību novēršanu.
21.3.3. Izpildītājs Līgumā noteiktajā kārtībā un termiņā nav iesniedzis Pasūtītājam kādu no Līguma minētajiem dokumentiem, un nav novērsis pārkāpumu 5 (piecu) darba dienu laikā pēc Pasūtītāja rakstveida paziņojuma saņemšanas.
21.3.4. Izpildītājam  ir pasludināts maksātnespējas process, likvidācija, tā darbība tiek izbeigta vai pārtraukta, ir apturēta tā saimnieciskā darbība, Izpildītājs tiek aizstāts ar citu uzņēmēju atbilstoši normatīvo aktu noteikumiem par komersantu reorganizāciju, un šis uzņēmējs neatbilst Publisko iepirkumu likumā noteiktajam. Izpildītājs nevar izpildīt Līgumu tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas.
21.3.5. Izpildītājs ir izslēgts no Būvkomersantu reģistra.
21.3.6. Izpildītājs Līguma noteiktajā termiņā nav izpildījis un Līgumā noteiktajā kārtībā nav nodevis Pasūtītājam būvdarbus;
21.3.7. Izpildītājs kādā citā veidā nepilda Līgumā noteiktās saistības vai pienākumus un Līguma saistību pārkāpumu nenovērš 5 (piecu) darba dienu laikā no Pasūtītāja pretenzijas nosūtīšanas dienas.
21.4. Pasūtītājam ir tiesības vienpusēji atkāpties no Līguma, par to rakstiski paziņojot Izpildītājam 10 (desmit) darba dienas iepriekš Publisko iepirkumu likuma 64. panta pirmajā daļā minētajos gadījumos.
21.5. Līguma 21.3. un 21.4. punktā paredzētajos gadījumos Pasūtītājs vienpusēji izbeidz Līgumu, neatlīdzinot Izpildītājam nekādus zaudējumus.
21.6. Izpildītājam ir tiesības atkāpties no Līguma, par to rakstveidā paziņojot Pasūtītājam 10 (desmit) darba dienas iepriekš, ja iestājies vismaz viens no šādiem gadījumiem:
21.6.1. Pasūtītāja vainojamas rīcības dēļ Pasūtītājs Līgumā noteiktajos termiņos nav veicis  Līgumā noteiktos maksājumus par Pasūtītāja pieņemtajiem būvdarbiem, un maksājumu kavējums pārsniedz 30 (trīsdesmit) dienas, un Izpildītājs pienācīgi ir izpildījis savas Līgumā noteiktās saistības;
21.6.2. Pasūtītājam ir uzsākts maksātnespējas process, likvidācija, tā darbībā tiek izbeigta vai pārtraukta, ir apturēta tā saimnieciskā darbībā.
21.7. Ja Līgums tiek izbeigts pirms termiņa kādā no Līguma 21.3. un 21.6. punktā noteiktajiem gadījumiem:
21.7.1. Izpildītājs nodrošina Objekta un izpildīto būvdarbu saglabāšanu un pasargāšanu no trešo personu, u.c. nelabvēlīgu apstākļu ietekmes līdz brīdim, kad Objektu ir pieņēmis Pasūtītājs;
21.7.2. Izpildītājs izpilda Pasūtītāja paziņojumā par vienpusēju atkāpšanos no Līguma noteiktās prasības par turpmāku rīcību sakarā ar būvdarbu izpildi, nepieciešamības gadījumā apturot to turpmāku izpildi, pabeidzot veikt kādus no būvdarbu ietvaros veicamajiem darbiem vai veicot Objekta konservāciju. Objekta konservācija tiek veikta par Izpildītāja  līdzekļiem vai arī Pasūtītājs šiem mērķiem var izmantot Līgumā noteiktajā kārtībā paredzēto Līguma   izpildes nodrošinājumu.
21.7.3. Pasūtītāja paziņojumā par vienpusēju atkāpšanos no Līguma,  norādītajā termiņā Izpildītājs nodod Objektu un Izpildītāja rīcībā esošo ar Līguma izpildi un būvdarbu veikšanu saistīto dokumentāciju (t.sk., bet ne tikai, Būvprojektu, Būvprojekta  Detalizācijas dokumentus, Izpilddokumentāciju, rasējumu, specifikācijas, aprēķinus, apstiprinājumus, piekrišanas un citus dokumentus), Pusēm par to parakstot Objekta pieņemšanas un nodošanas aktu. Ja Izpildītājs  labprātīgi nenodod Pasūtītājam Objektu vai neparaksta Objekta pieņemšanas un nodošanas aktu, Pasūtītājam ir tiesības vienpusēji pārņemt Objektu (t.sk., ja nepieciešams, pieaicinot apsardzi), par to sagatavojot vienpusēju Objekta pārņemšanas aktu, kas ir saistošs abām Pusēm.
21.7.4. Puses veic faktiski izpildīto būvdarbu un Objekta stāvokļa fiksāciju, pieaicinot Būvuzraugu un, nepieciešamības gadījumā, - tiesu izpildītāju, par to sagatavojot un parakstot aktu. Aktā tiek aprakstīts faktiskais stāvoklis Objektā un tam pielikumā tiek pievienota aktā konstatētā Objekta stāvokļa fotofiksācija.
21.7.5. Izpildītājs ir tiesīgs izvest no Objekta būvizstrādājumus, aprīkojumu, tehniku vai iekārtas, kuru piederību Izpildītājam  vai tā Apakšuzņēmējiem Izpildītājs var pierādīt, uzrādot attiecīgus dokumentus, un ja attiecīgie būvizstrādājumi, aprīkojumus, tehnika vai iekārtas nav iekļautas no Pasūtītāja puses parakstītajos būvdarbu izpildes aktos. 
21.8. Ja Līgums tiek izbeigts pirms termiņa, Pusēm par to noslēdzot rakstveida vienošanos, vienošanās tiek atrunāta kārtība, kādā tiek nodots Objekts Pasūtītājam un veikta faktiski izpildīto būvdarbu un Objekta stāvokļa fiksācija. Ja Puses nevar vienoties par abpusēju pieņemamu kārtību, pēc analoģijas tiek piemēroti Līguma 21. sadaļas noteikumi.
21.9. Līguma pirmstermiņa izbeigšanās gadījumā Puses apņemas sadarboties, lai nodrošinātu operatīvu Objekta nodošanu Pasūtītājam.
21.10. Līguma pirmstermiņa izbeigšanās gadījumā Puses veic galējo norēķinu par faktiski izpildītajiem un Pasūtītāja pieņemtajiem būvdarbiem 15 (piecpadsmit) darba dienu laikā no dienas, kad Puses ir parakstījušas aktu par līdz Līguma izbeigšanas dienai faktiski izpildītajiem būvdarbiem un Izpildītājs ir iesniedzis Līguma noteikumiem un šajā punktā minētajam aktam atbilstošu rēķinu. Ja Pušu starpā pastāv domstarpības par faktiski izpildītajiem būvdarbiem (t.sk. to apjomiem) līdz Līguma izbeigšanas dienai, šajā punktā minētajā aktā iekļauj tikai tos faktiski izpildītos būvdarbus, par kuru izpildi Pusēm nav domstarpību. Pirms norēķina Pasūtītājs veic ieturējumu, dzēšot Pasūtītājam saskaņā ar Līgumu pienākošos maksājumus.
 
22. Nepārvaramā vara 
22.1. Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi pēc Līguma spēkā stāšanās dienas nepārvaramas varas apstākļu iestāšanās rezultātā, kuru nebija iespējams ne paredzēt, ne novērst.
22.2. Pusei, kas nokļuvusi nepārvaramas varas apstākļos, nekavējoties rakstiski jāinformē par to pārējās Puses, un ja tas ir iespējams, ziņojumam jāpievieno izziņa, kuru izsniegusi kompetenta iestāde un kura satur nepārvaramas varas apstākļu apstiprinājumu un raksturojumu.
22.3. Ja nepārvaramas varas apstākļu dēļ Līguma saistības netiek pildītas ilgāk par 3 (trīs) mēnešiem, katrai Pusei ir tiesības izbeigt Līgumu, par to rakstveidā paziņojot pārējām Pusēm vismaz 15 (piecpadsmit) dienas iepriekš. Šajā gadījumā neviena no Pusēm nevar prasīt atlīdzināt zaudējumus, kas radušies Līguma izbeigšanas rezultātā.
22.4. Par zaudējumiem, kas radušies nepārvaramas varas apstākļu dēļ, neviena no Pusēm atbildību nenes, ja Puse ir informējusi pārējās Puses atbilstoši Līguma 22.2. punktam.
 
23. Strīdi 
23.1. Visi strīdi, kas rodas šī Līguma sakarā, vispirms tiek risināti Pušu savstarpējās sarunās. Ja sarunās strīdu atrisināt neizdodas, tas izšķirams Latvijas Republikas vispārējās jurisdikcijas tiesā prasības kārtībā, piemērojot Latvijas Republikas normatīvos aktus.
23.2. Ja sakarā ar Līgumu vai tā izpildi starp Pusēm pastāv strīds vai kāda no Pusēm ir cēlusi prasību tiesā, Puses, ja tas iespējams un to pieļauj Līgums un normatīvie akti, turpina Līguma izpildi tiktāl, cik to neskar strīds.
 
24. Konfidencialitāte 
24.1. Izpildītājs apņemas ievērot konfidencialitāti, tajā skaitā:
24.1.1. nodrošināt Līgumā minētās informācijas neizpaušanu, tajā skaitā no jebkuru personu puses, kas piedalās vai ir iesaistītas Līguma izpildē;
24.1.2. neizpaust masu medijiem nekādu informāciju vai viedokli, ja tas pirms tam nav rakstiski saskaņots ar Pasūtītāju;
24.1.3. aizsargāt, neizplatīt un bez Pasūtītāja rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar šo izpildi saistītu dokumentu saturu, kā arī tehniska, komerciāla un jebkāda cita rakstura informāciju par Pasūtītāja darbību, kas kļuvusi Izpildītājam  pieejama Līguma izpildes gaitā.
24.2. Izpildītājs bez Pasūtītāja rakstveida piekrišanas ir aizliegts publiskot vai jebkādā citā veidā trešajām personām, tajā skaitā, plašsaziņas līdzekļiem, sniegt informāciju vai paust viedokli par Līguma izpildes gaitu, būvniecības ieceri vai Objektu. Izpildītājs nodrošina, ka tā apakšuzņēmēji un darbinieki ievēro un izpilda minēto nosacījumu.
24.3. Pasūtītājs apņemas ievērot konfidencialitāti un bez Izpildītāja rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu, kurus pirms šā Līguma noslēgšanas Izpildītājs ir noteicis kā komercnoslēpumu un attiecīgi par to pirms Līguma noslēgšanas ir informējis Pasūtītāju. Jebkurā  gadījumā Izpildītājs  nevar noteikt par komercnoslēpumu Līguma priekšmetu un tā izpildes rezultātu.
24.4. Konfidencialitātes ierobežojumi neattiecas uz publiski pieejamu un vispārzināmu informāciju, kā arī uz informāciju, kuru, Pusēm vienojoties, ir paredzēts darīt zināmu trešajām personām vai kas saskaņā ar normatīviem aktiem tiek klasificēti kā vispārpieejama informācija.
24.5. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes un kurām šādas tiesības ir noteiktas normatīvajos aktos.
24.6. Puses vienojas, ka konfidencialitātes noteikumu neievērošana ir Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
24.7. Šī Līguma nodaļas noteikumiem nav laika ierobežojuma un uz to neattiecas Līguma darbības termiņš.
25. Personas datu aizsardzība 
25.1. Veicot apmaiņu ar fizisko personu datiem, kas nepieciešami Līgumā noteikto saistību izpildei, Puse, kura sniedz fizisko personu datus, tos pienācīgi šifrē vai aizsargā kādā citā veidā un nodrošina, ka tie ir pieejami tikai īpaši ieceltiem attiecīgās Puses darbiniekiem.
25.2. Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot normatīvajos aktos (t.sk., starptautiskajos) noteiktās prasības šādu datu apstrādei, izmantošanai un aizsardzībai.
25.3. Puse, kura nodod otrai Pusei fizisko personu datus apstrādei, atbild par piekrišanas iegūšanu no attiecīgajiem datu subjektiem;
25.4. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai normatīvie akti (t.sk. starptautiskie) paredz šādu datu nodošanu.
25.5. Ja saskaņā ar piemērojamiem normatīvajiem aktiem Pusei var rasties pienākums nodot tālāk trešajām personām no otras Puses iegūtos fizisko personu datus, attiecīgā Puse pirms šādu datu nodošanas informē par to otru Pusi, ja vien spēkā esošie normatīvie akti to neaizliedz.
25.6. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja izbeidzas nepieciešamība tos apstrādāt Līguma izpildes nodrošināšanai.
25.7. Katra no Pusēm ir tiesīga nekavējoties apturēt turpmāku personas datu nosūtīšanu, ja otra Puse nenodrošina datu apstrādes prasību ievērošanu (t.sk., no attiecīgās Puses darbiniekiem vai apakšuzņēmējiem, ko tai uzliek šis Līgums vai jebkādi piemērojamie normatīvie akti. Šajā gadījumā Puse, kas konstatē pārkāpumu, ir tiesīga pieprasīt otrai Pusei nodot datu atdošanu atpakaļ un tam sekojošu datu dzēšanu no otras  Puses sistēmām.
25.8. Pēc Līguma izbeigšanas vai darbības termiņa beigām, Puses nodod atpakaļ no otras Puses  saņemtos personas datus un to kopijas un, ciktāl to pieļauj piemērojamie normatīvie akti, iznīcināt visus šādus datus un iesniegt rakstveida apliecinājumu otrai Pusei par šā punkta izpildi.
25.9. Puses apliecina, ka:
25.9.1. personas datu apstrāde, tostarp nosūtīšana, tiek un arī turpmāk tiks veikta saskaņā ar piemērojamiem normatīvajiem aktiem un tikai un vienīgi šajā Līgumā norādītajam mērķim;
25.9.2. ka tās sniegs atbildi uz jebkādiem datu subjektu pieprasījumiem par datu subjektus interesējošiem jautājumiem saistībā ar datu subjektu datu apstrādi;
25.9.3. nodrošinās saņemto personas datu aktualitāti un neuzglabās datus ilgāk par faktisko datu apstrādes periodu, ja vien piemērojamie normatīvie akti neparedz citu kārtību;
25.9.4. bez otras Puses rakstveida piekrišanas nepieļaut datu nodošanu tālākai apstrādei apakšuzņēmējiem. Ja ir saņemta šajā punktā minētā piekrišana, nodrošināt, ka apakšuzņēmējs izpilda visas šajā Līgumā noteiktās saistības, kas attiecināmas uz personas datiem, un iesniegt ar apakšuzņēmēju noslēgtā līguma apliecinātu kopiju;
25.9.5. uzglabāt ierakstus par visām veiktajām datu apstrādes darbībām, nodrošināt, ka jebkura ar šādiem datiem veikta darbība ir izsekojama, tostarp, var atsekot to, kam šādi dati tika pārsūtīti, kāda veida dati, kādiem mērķiem;
25.9.6. pēc otras Puses pieprasījuma, ļaut attiecīgajai Pusei un uzraugošajām valsts iestādēm iekļūt telpās, kuras attiecīgā Puse izmanto datu apstrādei, lai veiktu šajā Līgumā paredzēto apstrādes darbību pārbaudi.

26. Citi noteikumi 
26.1. Ja kāda no Pusēm tie reorganizēta, Līgums paliek spēkā, un tā noteikumi ir saistoši Pušu saistību pārņēmējam, izņemot gadījumu, ja Izpildītājs normatīvajos aktos noteiktajā kārtībā tiek aizstāts ar citu uzņēmēju, un šis uzņēmējs neatbilst Publisko iepirkumu likuma 61. panta trešās daļas 4. punktā noteiktajam.
26.2. Līgumā un normatīvajos aktos paredzētajos gadījumos Puses ir tiesīgas izdarīt grozījumus Līguma noteikumos, savstarpēji par to vienojoties. Jebkuri grozījumi vai papildinājumi Līgumā izdarāmi rakstveidā, izņemot Līguma 12. nodaļā minētos gadījumus, un tie kļūst par Līguma neatņemamu sastāvdaļu pēc tam, kad tos ir parakstījušas visas Puses, un tie ir reģistrēti Pasūtītāja lietvedībā.
26.3. Līguma sadaļu virsraksti un Līguma sadalījums dažādos Līgumu veidojošos dokumentos un to nosaukumi ir lietoti vienīgi ērtībai un nevar tikt izmantoti šī Līguma noteikumu interpretācijai.
26.4. Ja kāds no Līguma noteikumiem zaudē spēku normatīvo aktu grozījumu rezultātā, pārējie Līguma noteikumi nezaudē spēku, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
26.5. Ja kāds no Līgumā norādītajiem normatīvajiem aktiem zaudē spēku un tā vietā tiek pieņemts jauns normatīvais akts, kurš regulē tos pašus jautājumus, kurus regulēja spēku zaudējušais akts, ar tā spēkā stāšanās brīdi piemēro jauno, spēkā esošo normatīvo aktu. 
26.6. Visi Līgumu veidojošie dokumenti iztulkojami kopumā un savstarpējā sakarībā, vispirms meklējot tādus iztulkojumus, pēc kuriem neveidojas pretrunas starp dažādiem dokumentiem. Ja kāds no Līguma pamatteksta noteikumiem ir pretrunā ar Līguma pielikumiem, piemēro Līguma pielikuma noteikumu tiktāl, cik to neierobežo Līguma pamatteksta noteikumi.
26.7. Ja pastāv pretruna starp dažādiem Līgumu veidojošiem dokumentiem, un to nav iespējams novērst saskaņā ar Līguma 26.6. punktu, priekšroka attiecīgajā jautājumā dodama tam Līgumu veidojošajam dokumentam, kurš ir specifiskāks un vairāk attiecas uz risināmo jautājumu.
26.8. Ja saskaņā ar 26.6. vai 26.7. punktu nav iespējams atrisināt pretrunas starp Līgumu veidojošajiem dokumentiem, priekšroka dodama tādam risinājumam, kas Pasūtītājam uzliek mazāku pienākumu apjomu vai piešķir tam lielākas tiesības.
26.9. Izpildītājs ievēro un apņemas ievērot visas spēkā esošās Latvijas Republikā ieviestās starptautiskās sankcijas un noteiktās nacionālās sankcijas.
26.10. Ja kādai no Pusēm tiek mainīts juridiskais statuss vai kādi šajā Līgumā minētie Pušu vai Pušu pārstāvju rekvizīti, tālruņa, faksa numuri, adrese, u.c. informācija vai Pušu pārstāvji, tad tā nekavējoties rakstiski paziņo par to citām Pusēm. Ja Puse neizpilda šī punkta noteikumus, uzskatāms, ka citas Puses ir pilnībā izpildījušas savas saistības, lietojot Līgumā esošo informāciju par Pusi.
26.11. Līgums bez pielikumiem sagatavots uz 21  (divdesmit vienu ) lapām, elektroniska dokumenta veidā un parakstīts ar drošu elektronisko parakstu, un satur laika zīmogu. Pusēm ir pieejams visu Pušu parakstīts Līgums elektroniskā formātā.
26.12. Līgumam tā parakstīšanas brīdī tiek pievienoti šādi pielikumi (vai faili), kas ir Līguma neatņemamas sastāvdaļas:
1. Pielikums “Tehniskais uzdevums” uz 3 ( trīs) lapām. 
2. Pielikums “Darbu izpildes laika grafiks”. Sagatavots excel formātā, pievienots elektroniskā failā. 
3. Pielikums “Finanšu piedāvājums ar pielikumiem”. Sagatavots excel formātā, pievienots elektroniskā failā. 

Slimnīcas iela 9, Cēsis, Cēsu nov. LV4101
Norēķinu konts Nr. LV11UNLA0050017396827
Banka: AS SEB banka
Bankas kods: UNLALV2X
Tālr. 64125730
E-pasts info@cesuklinika.lv 
Valdes priekšsēdētāja 
Ingūna Liepa  /paraksts/

	IZPILDĪTĀJS
SIA “WOLTEC”
Reģistrācijas Nr. 44103097350,
Juridiskā adrese:
Ausekļa iela 31, Valmiera, Valmieras novads, LV-4201
Norēķinu konta Nr. LV58UNLA0050022728750
Banka: A/S SEB banka 
Bankas kods:UNLALV2X
Tālr. +371 64225468, 
E-pasts: woltec@woltec.lv

Valdes locekle Līga Bikiņa  /paraksts/

Valdes priekšsēdētājs Aleksandrs Bimbirulis  /paraksts/






*DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU

